Bošnjačkim ekipama zabranjeno igranje na turniru u Kandiji kod Bugojna?\nPočetna stranicaBugojnoBošnjačkim ekipama zabranjeno igranje na turniru u Kandiji kod Bugojna?\nU redakciju portala Bugojno Danas javio se predstavnik jedne bošnjačke ekipe (ime poznato redakciji) sa namjerom da objavi protestni članak jer, kako navodi, organizatori Ilindanskog turnira “Kandija 2019” ne daju bošnjačkim ekipama da ove godine učestvuju na turniru.\nPrethodnih godina su bošnjačke ekipe redovno učestvovale, čak i osvajale pomenuti turnir, ali ove godine organizatori su se odlučili na veoma ružan potez koji budi nacionalnu netrepeljivost. Bošnjačke ekipe su veoma razočarane jer na turnirima koje organizuju Bošnjaci svim nacionalnostima je dozvoljeno učestvovati na turnirima.\nPredstavnik oštećene ekipe ističe da su sve bošnjačke ekipe oštećene, a organizatori su razlog za to naveli da su učesnici na turniru dobili pozivnice. Nijedna bošnjačka ekipa nije dobila pozivnicu, što oštećeni smatraju kao nacionalizmom.\nPomenuti turnir počinje danas, nadamo se da će se organizatori oglasiti i objasniti javnosti ovaj potez, zašto npr. prošlogodišnji pobjednik HNK Kupres/BC Ćurković nije dobio pozivnicu za učešće na turniru ove godine gdje su nastupali većinom muslimani ili pretprošlogodišnji finalista autoservis Basara zašto nije dobio poziv za učešće na turniru?


Ako se održi dinamika radova koridor 5c bit će gotov prije roka - Akta.ba\nMinistar saobraćaja i veza Republike Srpske Nedeljko Ćorić najavio je da će dionica Koridora "5c" kroz Republiku Srpsku biti završena i prije predviđenog roka 2028. godine.\n26.11.2021. 14:47 / Izvor: Akta.ba\nMinistar saobraćaja i veza Republike Srpske Nedeljko Ćorić najavio je da će dionica Koridora "5c" kroz Republiku Srpsku biti završena i prije predviđenog roka 2028. godine i da će, ukoliko se održi dinamika radova, biti okončana krajem 2025.\nĆorić je, nakon svečanosti povodom zvaničnog početka radova na drugoj dionici Koridora "5c" od Kostajnice do Putnikovog brda, izjavio da ugovoreni radovi za ovu dionicu od šest kilometara iznose 93.000.000 evra.\nOn je ukazao na značaj realizacije projekta Koridor "5c" za građane Republike Srpske i BiH koji, osim infrastrukturnog ima i ekonomski značaj, te pokazuje potencijal Republike Srpske da se najozbiljniji projekti mogu uraditi sa domaćim kompanijama.\n"Nećemo stati na ovome. Već sljedeće godine nastavljamo dalju izgradnju na Koridoru "5c" ", naveo je Ćorić i najavio da će projekat biti završen 2025. godine ukoliko se održi dinamika njegove realizacije i bez obzira na dalju podršku i saglasnost dosadašnjih partnera.\nNa novinarsko pitanje o načinima finansiranja, Ćorić je pojasnio da se izgradnja auto-puta Banjaluka-Prijedor izvodi po koncesionom modelu, a Koridor "5c" po kreditnom zaduženju Republike Srpske.\nRuska kompanija zainteresovana za modernizaciju željeznica u RS


Kosovski premijer Haradinaj sastao se sa nemačkim funkcionerima: Sadašnje granice neće biti menjane\nBy M.Pajaziti / Објављено на: June 6, 2019\nNakon prvog sastanka, koji imao je u Berlinu, premijer Kosova Ramush Haradinaj je izjavio da je pitanje sporazuma između Kosova i Srbije jedna od tema diskusije, ističući da sporazum mora da zadrži postojeće granice.\n„Tokom moje zvanične posete Berlinu, imao sam radni doručak sa članovima Parlamentarne grupe Bundestaga za jugoistočnu Evropu. Razgovarali smo o dešavanjima u zemlji i regionu, saradnji između Kosova i Nemačke i procesu dijaloga sa Srbijom. Rekao sam im da je Kosovo za dijalog i za postizanje inkluzivnog sporazuma koji će rezultirati priznavanjem naše zemlje na postojećim granicama”, izjavio je Haradinaj.\nHaradinaj je takođe rekao da je pitanje viza još jedna tema razgovora.\n“Rekao sam im da su građani Kosova jedini na zapadnom Balkanu koji se ne mogu slobodno kretati i da očekuju da Njemačka ponudi pozitivno rješenje za ovaj proces. Uloga Nemačke za konsolidaciju naše države ostaje jaka”, rekao je premijer Kosova./ibna/


Održivi razvoj » Održivi razvoj u Carlsberg Srbiji « Carlsberg Srbija\nOsim visokih standarda kada je u pitanju kvalitet proizvoda i usluga, jedan od prioriteta Carlsberg Grupacije, a samim tim i pivare Čelarevo u Srbiji jeste konstantan rad na unapređenju održivosti poslovanja i kontroli uticaja na životnu sredinu.\nRad u ovoj oblasti prepoznaje se pre svega kroz očuvanje prirodnih resursa kao što su voda, električna energija, različite vrste sirovina, prirodni gas itd.\nDruštveno odgovorno poslovanje Carlsberga na globalnom nivou definisano je kroz sedam politika koje obuhvataju sledeće oblasti: poslovna etika, odgovorna marketinška komunikacija, zdravlje i bezbednost na radu, anganžman u zajednici, radna i ljudska prava, odgovorna konzumacija i kodeks etike i ponašanja.\nU cilju povećanja rekuperacije kompletne količine sirovog CO2, promovisanja zaštite životne sredine, kao i odgovornog poslovanja, pivara u Čelarevu pustila je 2014. godine u rad Stanicu za prečišćenje CO2, kapaciteta 1000 kg/h, čiji je proizvođač Danska firma Union Engineering.\nStanica služi za prikupljanje sirovog CO2, koji nastaje u procesu fermentacije, nakon čega se prerađuje i ponovo upotrebljava u procesima punjenja piva. Na ovaj način dobija se CO2 veoma visoke čistoće (99,995%), koji je neophodan u procesu proizvodnje piva.\nPrednost ove stanice u odnosu na konvencionalnu, jeste činjenica da je ovo zapravo free water system, što znači da nema potrošnje vode, kao i toplotne energije, a potrošnja električne energije je maksimalno optimizovana, čime se doprinosi očuvanju prirodnih resursa. Ovakav tip CO2 stanice prvi je u jugoistočnoj Evropi, a treći u celoj Carlsberg Grupaciji (prva je bila izgrađena u Fredericiji u Danskoj, a druga u Sinebrihofu u Finskoj).\nPogon za preradu otpadnih voda\nJedan od načina da doprinese optimalnoj upotrebi i štednji prirodnih resursa, Carlsberg Srbija sprovodi i kroz instalirano postrojenje za prečišćavanje otpadne vode koje je zvanično pušteno u rad 2010. godine. Reč je o investiciji vrednoj 5 miliona evra.\nOvo postrojenje predstavlja vrlo moderno automatizovano odeljenje sa tercijarnom preradom otpadnih voda, što znači da se ulazne otpadne vode prečišćavaju: mehanički – uklanjanjem fizičkih nečistoća, mikrobiološki – u metanskom i aerobnim tankovima i taloženjem – delovanjem hemijskih agenasa, koje vezuju hemijske nečistoće kao što je fosfor.\nOvakav način prečišćavanja ima za rezultat izuzetnu efikasnost i to do 99% u odnosu na ulazne zagađujuće materije, koje je analiziranjem vode kompaniji potvrdio i Institut za javno zdravlje u Novom Sadu. Pogon za preradu otpadnih voda u Čelarevu je specifičan upravo po tome što pokriva sve aspekte zagađenja i oslobađa vodu od istih.\nPostrojenje je tehnološki koncipirano tako da se u postupku obrade otpadne vode, bio-tretmanom u anaerobnim uslovima, pored ostalih produkata razgradnje biološki razgradivih materija, stvara i biogas. Biogas je mešavina ugljovodonika i po svom sastavu je veoma sličan prirodnom gasu, koji je danas pored naftnih derivata, najčešće korišćeni izvor za dobijanje toplotne energije. Nakon faze prečišćavanja, biogas se transportuje do sabirnog rezervoara odakle se po potrebi distribuira prema kotlu za sagorevanje.\nNa ovaj način se zamenjuje deo prirodnog gasa koji se koristi za proizvodnju toplotne energije. Carlsberg Srbija ovaj gas koristi kao zamensko gorivo za prirodni gas, i to u količinama do 18%.\nInovativna upotreba otpada\nKompanija Carlsberg Srbija prva je u Srbiji dobila dozvolu za distribuciju i prodaju SUPER KOMPOSTA, oplemenjivača zemljišta, koji nastaje kao nusproizvod Postrojenja za preradu otpadnih voda pivare u Čelarevu.\nTim stručnjaka u kompaniji Carlsberg Srbija utvrdio je da najveći deo potencijalno neiskorišćenog otpada u proizvodnji piva čini mulj iz postrojenja za prečišćavanje otpadnih voda.\nGodišnje se iz stanice za prečišćavanje otpadnih voda u pivari kompanije na deponiju odnosilo 760 tona komposta, što predstavlja 50% ukupnog otpada koji je odlagan na deponiju. Registracijom SUPER KOMPOSTA, kao oplemenjivača, količina otpada koji se odlaže na deponiju smanjena je za polovinu. Takođe, utvrđeno je da isti taj mulj zbog svog karakterističnog sastava sa optimalnim sadržajem azota, fosfora i kalijuma može da se koristi kao organski oplemenjivač zemljišta – i tako je nastao SUPER KOMPOST.\nOsnovni cilj kompanije, bio je da se ovim projektom otpad zbrine na ekološki prihvatljiv način. Osim toga, proizvod u kombinaciji sa drugim oplemenjivačima i đubrivom doprinosi unapređenju kvaliteta poljoprivrednog zemljišta.\nSUPER KOMPOST može da se koristi za ratarske kulture, povrće, voće i vinovu lozu. Koristi se kao dopunsko đubrivo na različitim zemljištima, a naročito na siromašnim, degradiranim površinama, peskovitim zemljištima, teškim glinovitim zemljištima, gde može da utiče na popravku strukture istih, a primenjuje se i na jesen u osnovnoj obradi ili predsetveno.\nNakon uspešne realizacije u samoj Pivari Čelarevo, ekološki SUPER KOMPOST koncept prihvaćen je širom Evrope u mnogim drugim kompanijama Carlsberg Grupacije.\nKompanija Carlsberg Srbija predstavila je novu kotlarnicu na biomasu u aprilu 2018. godine. Pivara u Čelarevu prva je Carlsberg pivara u svetu koja je uvela novu tehnologiju. Pored toga što je inovacija na tržištu Srbije, nova kotlarnica predstavlja i iskorak u celokupnom poslovanju Carlsberg Grupacije. Naime, upravo je pivara u Čelarevu dobila priliku da bude prva Carlsberg pivara u svetu koja će implementacijom ove tehnologije doprineti unapređenju sopstvene energetske efikasnosti i smanjenju negativnog efekta proizvodnje na životnu sredinu. Uvođenjem ove tehnologije, uz već postojeći biogasni kotao, pivara u Čelarevu je više nego udvostručila korišćenje obnovljivih izvora energije u procesu proizvodnje, te njihov udeo sada iznosi visokih 40 posto.\nBiomasa koju nova kotlarnica koristi kao gorivo je organska materija biljnog porekla, odnosno, drvena sečka koja se dobija kupovinom i mlevenjem otpadnih paleta iz same pivare. Kao obnovljiv izvor energije, biomasa je CO2 neutralna, što znači da sagorevanjem emituje tačno onoliko ugljen-dioksida koliko biljka veže procesom fotosinteze u toku rasta. Svi produkti sagorevanja kotlarnice, a to su pepeo i dimni gasovi, u skladu su sa zakonskim regulativama Republike Srbije i Evropske Unije, što znači da nemaju štetan uticaj na životnu sredinu.\nVideo o kotlarnici na biomasu možete pogledati ispod.


DAČIĆ U LAKTAŠIMA KOD DODIKA: Zaštita, čuvanje i razvoj Republike Srpske su glavni nacionalni interesi Srbije! - Informer\nDAČIĆ U LAKTAŠIMA KOD DODIKA: Zaštita, čuvanje i razvoj Republike Srpske su glavni nacionalni interesi Srbije!\nMinistar inostranih poslova i predsednik Socijalističke partije Srbije Ivica Dačić rekao je danas u Laktašima da treba težiti životu u miru i saradnji sa svim ostalim narodima, ali da srpski narod treba da štiti svoje interese\nDačić je na Saboru SNSD-a istakao da BiH nije, niti će biti muslimanska, i da zajednički interes svih treba da bude ravnopravnost sva tri naroda i dva entiteta, prenose “Nezavisne”.\nOn je poručio da su zaštita, čuvanje i razvoj Republike Srpske glavni nacionalni interesi Srbije, kao i da se njegova partija uvek borila za Srpsku i prava srpskog naroda u BiH.\n- Želimo da se poklonimo svima koji su dali živote za Republiku Srpsku i srpski narod. U nama ćete imati veliku podršku, a Srbija će štiti interes Republike Srpske i srpskog naroda ma gde bio - rekao je Dačić i ocenio da je važno da srpski narod bude jedinstven.\nDačić je naglasio da je srpski narod zahvalan za podršku Rusije i Kine.\nIvica Dačić Republika Srpska SNSD Laktaši


Milo Đukanović i DPS krenuli u „rasrbljavanje“ Crne Gore! – Radio Nova – Zaječar (90,8 MHz)\n09/04/2021 Radio Nova AKTUELNO, Politika, Vesti 0\nPredsedništvo Demokratske partije socijalista (DPS) povodom najavljene odluke vlade za sticanje crnogorskog državljanstva poručuje da će braniti nacionalne i državne interese Crne Gore svim sredstvima i onemogućiti, kako navode, „posrbljavanje“ države.\nNa održanoj sednici, kojom je predsedavao predsednik partije Milo Đukanović, Predsedništvo je osudilo nameru Vlade Crne Gore da donese Odluku o izmeni odluke o kriterijumima za utvrđivanje uslova za sticanje crnogorskog državljanstva prijemom, kao i da se usvoji Nacrt Zakona o izmenama i dopunama Zakona o registrima prebivališta i boravišta.\nOvo stranačko telo DPS je konstatovalo da je, kako je saopšteno, „nedvosmislena namera nove parlamentarne većine da na ovaj način sprovede izborni inžinjering, kako bi se obezbedila nelegitimna većina na narednim izborima i na silu menjala demografska slika Crne Gore, što sve vodi u dodatnu destabilizaciju države“.\nPoručili su da, ukoliko vlada usvoji navedeni Predlog Odluke i Nacrta, DPS će uputiti odgovarajuću inicijativu prema Ustavnom sudu, budući da je, kako tvrde, zbog predviđene retroaktivne primene, takva odluka „apsolutno neustavna“.\n„Takođe, konstatovano je da aktuelna parlamentarna većina jeste osvojila potrebnu većinu da bi formirala vladu kako bi vodila unutrašnju i spoljnu politiku, ali da to ne znači da je dobila pravo da svojim delovanjm obezdržavi Crnu Goru i uvede je u velikosrpski nacionalni projekat“, navodi se u saopštenju.\n„DPS će svim sredstvima braniti našu državu od evidentnog agresivnog pokušaja posrbljavanja“, poručili su iz stranke Mila Đukanovića.


SBB do kraja godine počinje sa fiksnom telefonijom : Nadlanu.com\nObjavljeno 8. jun 2012. / 11:47:29\nOna je agenciji Beta rekla da je SBB (Serbia Broadband - Srpske kablovske mreže) tehnički spreman da korisnicima omogući međusobno telefoniranje u okviru te kablovske mreže, ali da će tu uslugu početi da pruža tek kad sa drugim operatorima uspostavi interkonekcije. Telefonske razgovore će biti moguće obavljati s bilo kim u svetu.\nPoskupljenje: Telekom povećao cenu pretplate sa 516 na 659…\nKompanija SBB (www.sbb.rs) je najveći kablovski dustributer i, prema kompanijskim procenama, u Srbiji zauzima oko 46 odsto tržišta pej TV-a (pay TV - zajedno kablovska i satelit).\nNastala je integrisanjem kablovskih distributera u celoj Srbiji tokom 2002. i 2003. godine.\nZajednički vlasnik SBB-a, Telemaha BiH i Telemaha Slovenija, fond je Mid Europa Partners, a prema rečima Pilipović-Čefijeve, te tri kompanije funkcionišu kao da su jedinstven sistem.


Zašto je "Tojo tajers" izabrao Srbiju - RTS | poslovi.rs\nJapanski "Tojo tajers" odlučio je, posle tri godine pregovora i 29 sastanaka, da u Srbiji izgradi fabriku. Zašto je jedan od najvećih proizvođača guma u svetu izabrao baš Srbiju?\nBojan Stanić iz Privredne komore Srbije rekao je za RTS da će gume proizvedene u Srbiji "Tojo tajers" izvoziti na tržište Evropske unije i Ruske Federacije.\nU nadmetanju za privlačenje japanske investicije, Srbija je pobedila Poljsku. Presudni su bili objektivni faktori – Srbija ima dobru makroekonomsku stabilnost i dobre ocene agencija za kreditni rejting.\nOdlična je i geografska lokacija, a tržište Srbije je najveće u regionu i po teritoriji i po populaciji.\n"Imamo odličan sistem operativne podrške stranim investitorima, kroz aktivnosti Vlade Srbije, Razvojne agencije i Privredne komore", rekao je sagovornik RTS-a.\nObjašnjava da vlada investitorima pruža i tehničke i finansijske podsticaje.\nIako Japanci u Srbiji računaju na niže cene rada, najavljeno je da će plate biti iznad srpskog proseka.\n"U pitanju je kompanija koja primenjuje najsavremenije standarde. Biće im potrebni visokoobrazovani kadrovi, kao i kvalifikovani i visokokvalifikovani zanatski radnici", ističe Stanić.\nInđija spremna za investitora\nPredsednik Opštine Inđija Vladimir Gak ističe da je uz veliku podršku Vlade Srbije i predsednika Aleksandra Vučića, industrijska zona u tom gradu u potpunosti opremljena, da je kompletna infrastruktura spremna i da ništa ne nedostaje.\n"Asfalt, gas, struja, kanalizacija, telekomunikacija, sve je pripremljeno i urađeno kako bismo mogli da prihvatimo bilo kog investitora, pa i one najzahtevnije kao što je 'Tojo tajers'", kaže Gak.\nIstiče da je zemljište prodato investitorima i da se na taj način oporavlja budžet Opštine Inđija.\n"Za tri godine, ovo će biti 11. potpisana investicija u Inđiji, što je rezultat na kojem mogu da pozavide mnogo veći gradovi i opštine", kaže Gak.\nJapanska firma obećava da će fabrika početi da se gradi u maju 2020. godine, a da će proizvodnja početi u januaru dve godine kasnije. Pet miliona guma godišnje biće kapacitet fabrike do leta 2023.\nTokom 2018. u Srbiji je proizvedeno oko 140.000 tona spoljašnjih i unutrašnjih guma za različita vozila. Među najvažnijim su izvoznim proizvodima koji završavaju u zemljama EU, Rusiji, Turskoj i BiH.


Turistička organizacija Srbije (TOS) predstavila je sveukupnu turističku ponude Srbije u Seulu, u hotelu „Four Seasns“, u okviru poslovne turističke radionice koju je organizovao turoperator Happy Tours iz Slovenije.\nPredstavnicima turoperatora i medija iz Koreje, kako je saopšteno danas iz TOS-a, predstavljene su destinacije regiona, njihove specifičnosti, kao i mogućnosti organizacije kružnih tura i aranžmana za putovanja, koji uključuju više zemalja u okruženju.\nTokom radionice uspostavljeni su kontakti sa turoperatorima sa ovog tržišta i najavljena intenzivnija posećenost u narednom periodu, koja se zasniva na dobroj avio-dostupnosti i većem interesovanju turista iz Koreje za putovanje u zemlje jugoistočne Evrope. Radionica, na kojoj se predstavilo šest zemalja regiona, izazvala je veliko interesovanje organizatora putovanja sa tržišta Koreje, što je i bio razlog velike posećenosti ove poslovne turističke radionice.\nNa radionici su bili prisutni najznačajniji turoperatori iz Koreje, među kojima i Hana Tour CO, LTD, Hanjin Travel Co LTD, Mode Tour Network, Red CapTour, NaeilTour, LotteTourDevelopment, Kywon Travel ServiceCo LTD, VerygoodLeisure CO LTD, KRT CO LTD, Web tour, YellowBaloon Travel, Interpark, darumTour, CondorTour i drugi.\nDogađaj su medijski ispratile ekipe Travel Information News, Herald Corporation, The global travel news, KTNBM… Pored predstavnika TOS-a, na radionici su učestvovalei kolege iz NTO Crne Gore, Slovenije, grada Dubrovnika, ali i predstavnici iz Bosne i Hercegovine, Turkish Airlines, kao i partnerske agencije Happy Tours iz regiona, navodi se u saopštenju.


Bivše radnice cetinjske „Nove košute“ najavile štrajk glađu ispred Vlade - Pobjeda Dnevni List\nObjavljeno: sri, 22. feb, 2012.\nDruštvo Bivše radnice cetinjske „Nove košute“ najavile štrajk glađu ispred Vlade\nCETINJE – Bivše radnice „Nove košute“ sa Cetinja, njih 40 najavile su da će ukoliko nadležni ne riješe njihov problem sa vlasnikom fabrike Miletom Brajkovićem ispred zgrade Vlade započeti štrajk glađu. Njih 40 već četiri godine pokušavaju da povrate svoje radne knjižice i traže da im se isplate minimalne zarade za taj period.\n- Počeli smo da radimo 2007. godine u fabrici „Nova košuta“ vlasnika Milete Brajkovića. Radile smo godinu dana, a onda je Brajković bez najave i bez ikakvog objašnjenja zatvorio fabriku. Mi smo ostale na ulici i bez radnih knjižica, koje je zadržao kod sebe. U više navrata smo razgovarali sa Brajkovićem koji nas je molio da se strpimo, da će proizvodnja uskoro početi i da će nam sve zaostale zarade biti isplaćene. A onda je prestao i da nam se javlja na telefon – ispričale su radnice „Nove košute“.\nOne su se u pokušaju da ostvare svoja prava obraćale Inspekciji rada Cetinje, opštinskom kao i republičkom sindikatu, Ministarstvu rada ali i gradonačelniku prijestonice. Kako su nam rekle, niko im nije odgovorio.\n- Bez radnih knjižica mi ne možemo da ostvarimo pravo na zdravstveno osiguranje, ne možemo da tražimo drugi posao, a ne možemo ni da ostvarimo nadoknadu koja bi nas sledovala da se nalazimo na evidenciji Zavoda za zapošljavanje – kažu radnice „Nove košute“, od kojih je jedan broj radio u nekadašnjoj „Košuti“.\n„Pobjeda“ je pokušala da kontaktira gospodina Miletu Brajkovića, ali na brojeve telefona poznate redakciji javljao se muški glas koji je, nakon što se novinar predstavio, kazao da on nije Mileta Brajković.\nKasni početak rada fabrike čokolade na Cetinju\n„Katunska zveka” okupila brojne posjetioce\nVasilije Vujović akter pucnjave na Cetinju predao se policiji


Region – Страна 401 – Studio B\nVučić: Narodi u BiH treba dogovorom da donose odluke\nPremijer Srbije Aleksandar Vučić istakao je večeras, posle razgovora sa predsednikom Republike Srpske Miloradom Dodikom u Klašnicama kod Banjaluke, da bi konstitutivni narodi u BiH dogovorom trebalo da donose kljucne odluke, javila je RTRS.\nGrčka želi da što pre evakuiše kamp u Idomeniju\nGrčka vlada navela je danas da je sebi postavila kao "neposredan prioritet" da evakuiše izbeglički kamp u Idomeniju, na granici da Makedonijom, gde pod šatorima boravi oko 11.000 ljudi.\nVučić i Kitarović nisu razgovarali o srpskom putu u EU\nGotovo svi hrvatski elektronski mediji preneli su vest iz Mostara o susretu srpskog premijera Aleksandra Vučića i hrvatske predsednice Kolinde Grabar Kitarović sa akcentom da u razgovoru u četiri oka nije bilo reči o pregovorima Srbije o ulasku u EU.\nNajavljeni bojkot Dana sećanja loša vest za zvanični Zagreb\nBojkot Dana sećanja, koji se ove godine organizuje pod pokroviteljstvom države Hrvatske 22. aprila, od Koordinacije jevrejskih opština i Srpskog nacionalnog veća, je loša vest za zvanični Zagreb, smatra istoričar Tvrtko Jakovina.\nSasvim je izvesno da će se ove godine održati dve komemoracije u Jasenovcu - jedna u organizaciji države 22. aprila i druga osam dana ranije, a prirediće je oni koji su odlučili da bojkotuju zvaničnu komemoraciju, piše riječki Novi list.\nDržavnici regiona u Mostaru o privredi, saradnji, tenzijama…\nU Mostaru u utorak počinje četvorodnevni sajam privrede, koji će okupiti lidere regiona.\nMakedonski MUP: U incidentima učestvovalo 3.000 migranata\nMakedonsko Ministarstvo unutrašnjih poslova je danas saopštilo da je u incidentima na južnoj granici te zemlje sa Grčkom učestvovalo više od 3.000 migranata, koji su silom pokušali da uđu na teritoriju Makedonije.\nMSF: Povređeno 260 migranata na grčko-makedonskoj granici\nDV: Hrvatski balvani na srpskom drumu\nOdluka Hrvatske da ne da zeleno svetlo Srbiji za otvaranje pregovora o poglavlju 23 u pregovorima o članstvu u Evropskoj uniji "ne sluti na dobro za integraciju Zapadnog Balkana u EU" i uklapa se u rđavu regionalnu tradiciju, ocenjuju nemački mediji.\nPredsednik Srpskog nacionalnog veća Milorad Pupovac rekao je večeras da je odluka SNV da ne prisustvuje komemoraciji žrtvama logora Jasenovac bila bolna, da je na nju uticao i "opšti trend negacije Jasenovca".


Miele PUR 98 D EDST aspirator cena, cene Srbija, prodaja Beograd Novi Sad Niš\nEPonuda > Bela Tehnika > Aspiratori > Miele Aspiratori\nMiele PUR 98 D EDST aspirator cene\nTip aspiratora po načinu ugradnje Zidni, Način upravljanja Elektronsko (Taster), Širina 90... specifikacija\ncena od 190.787,00 din\nFranke FDW 908 IB XS aspirator\nEPonuda nije internet prodavnica već Vam omogućava da brzo i lako nađete Miele PUR 98 D EDST aspirator po najjeftinijoj ceni. Naš cilj je da kupci budu što bolje informisani o ponudi Miele aspirator PUR 98 D EDST na tržištu Srbije. Vrlo lako nalazite željeni proizvod za kategoriju Aspiratori cene, ne morate da lutate od sajta do sajta za Miele Aspiratori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Miele PUR 98 D EDST aspirator sa PRODAVCEM. EPonuda ne može da garantuje potpunu tačnost specifikacije i slika za Miele PUR 98 D EDST aspirator. Pre kupovine, podatke za Miele aspirator PUR 98 D EDST proverite na sajtu PROIZVOĐAČA.\nMiele DA 3698 tanakMiele DA 4208 V D ostrvskiMiele DA 6998 WMiele DA 7198 WMiele DA 6698 WMiele DA 6708 DMiele DA 5798 WMiele DA 6498 WMiele DA 6698 DMiele DA 1260 EDSTMiele DA 2360 DMiele DA 1260 BRWSMiele DA 396-7 Classic zidniMiele DA 399-7 Classic zidniMiele DA 6690 W Puristic Edition 6000 zidniMiele DA 6996 W BRWSMiele PUR 68 W EDSTMiele PUR 98 D EDSTMiele PUR 98 W EDSTMiele DA 186 EDSLMiele DA 2906 EDSTMiele DA 3466 EDSTMiele DA 3496 EDSTMiele DA 3690 EDSTMiele DA 6296 W EDST LUMENMiele DA 6890 ED LEVANTAR\nMiele PUR 98 W EDST aspirator\nMiele DA 2906 EDST aspirator\nMiele DA 4208 V D ostrvski aspirator\nMiele DA 6498 W aspirator\nMiele DA 6708 D aspirator\nMiele DA 6698 W aspirator\ncena od 225.000,00 din\nMiele DA 6998 W aspirator\ncena od 26.578,00 din\ncena od 5.654,00 din


Programom „Još nas ima pored Lima“ započeće večeras u Prijepolju trodnevnai Art festival pod nazivom „Lim vodeni žig polimskih gradova“. Festival realizuju Biblioteka „Vuk Karadžić“ iz Prijepolja i „Ratkovićeve večeri poezije“ iz Bijelog Polja u saradnji sa Udruženjem građana „Limski darovi“ iz Prijepolja i NVO „Stihom govorim“ iz Bijelog Polja, u okviru programa prekogranične saradnje Srbija – Crna Gora.\nU veče mladih, „Još nas ima pored Lima“ koje će početi u 19 časova, posetioce će uvesti likovni umetnici koji će u ateljeu na otvorenom početi sa „radom“ danas u podne na šetalištu limskog keja, kod Doma kulture. Oni će, inspirisani rekom Lim, oslikavati svoje radove uz šum njegovih talasa.\nNa večeri mladih - „Još nas ima pored Lima“, svoje stihove i literarne radove posvećene našoj plahovitoj reci, kazivaće učenici prijepoljskih osnovnih i srednjih škola nakon čega će biti otvorena izložba đačkih radova na temu „Lim, moja reka“ dok će u muzičkom delu programa nastupiti polaznici Osnovne muzičke škole u Prijepolju. Sa večeri mladih biće upućena njihova ekološka poruka kroz čitanje besede „Šta dugujemo zemlji“ pesnika Ljubivoja Ršumovića. Zvanični deo biće završen emitovanjem „Hime čistih reka“ nakon ćega je planirano druženje mladih na platou Doma kulture.\nU petak će se manifestacija na kratko preseliti u susednu Crnu Goru, odakle, će nakon pesničkog matinea održanog na izvorištu Lima, na platformi Plavskog jezera, krenuti „Limska pesnička regata“. Pesnički autobus koji je „pokupio“ stvaraoce iz Bijelog Polja, Berana i Andrijevice zaustaviće se u svojoj poslednjoj rečnoj luci, Prijepolju. Tu će, uz samu reku, na platou Doma kulture, biti održan Pesnički miting. Pesme posvećene Limu gvoriće pesnici iz sedam polimskih opština iz Crne Gore, Srbije i Bosne i Hercegovine: Plava, Andrijevice, Berana, Bijelog Polja, Prijepolja, Priboja i Rudoga a recitatori iz Prijepolja kazivaće pesme poznatih pesnika iz limske doline koji više nisu među nama. Planirano je da se posetiocima obrate predstavnici Kancelarije za evropske integracije u Republici Srbiji, Zajedničkog tehničkog sekretarijata Programa prekogranične saradnje, partnera na projektu „Kultura za Evropu, Evropa za kulturu“ i opštine Prijepolje.\nPoslednjeg dana manifestacije, u subotu će u 10 časova u holu Doma kulture biće otvoren mali sajam knjiga koji, kao prateću manifestaciju Art festivala „Lim, vodeni žig polimskih gradova“ organizuje „Đačka zadruga“ iz Prijepolja. Na sajmu će biti predstavljene stare i retke knjige, đački udžbenici i dečja literatura, kao i aktuelna izdanja uglednih izdavača iz Srbije – „Službenog glasnika“, „Prometeja“, i „Publikuma“.\nPosetioci će moći da vide i postavku „Limski izlog“, koju će iz svog knjižnog fonda prirediti Biblioteka „Vuk Karadžić“, nakon čega će biti održan sastanak predstavnika izdavačkih kuća iz polimskih gradova i dogovor o daljoj saradnji.\nCeo projekat nosi naziv „Kulura za Evropu, Evropa za kulturu“ a finansiran je sredstvima Evropske unije.


Nagrada CFO 2019 godine pripala Violeti Kovačević iz kompanije „Mercator S“\nUdruženje finansijskih direktora Srbije Udruženje finansijskih direktora Srbije - 5 months ago\nUdruženje finansijskih direktora Srbije je u hotelu „Marriott“ organizovalo izbor za najboljeg finansijskog direkora 2019 godine.\nStručni žiri u sastavu koji čine Milan Ćulibrk (urednik Nin-a), Dejan Mraković (partner Deloitt-a), Đorđe Dimić (partner Crowe RS), kao i sami članovi Udruženja, ove godine izabrali su Violetu Kovačević iz kompanije „Mercator-S“, za najboljeg finansijskog direktora 2019 godine.\n„Jačanje uloge finansijskih direktora u privredi, kao i podizanje svesti domaće javnosti o važnosti finansijske struke prevashodni je cilj organizovanja i dodele ovako pretižne nagrade. Posebno nam je zadovoljstvo što je ovogodišnja nagrada pripala Violeti Kovačević, koja u svojoj kompaniji kao izvršni direktor Finainsija, IT-a i Pravnog sektora, pokazala kako integritet i stručnost uz neprekidnu motivisanost svaki izazov pretvara u uspeh.“-rekla je članica UO Udruženja, Mina Janjić.\n“Nagrada za CFO-a godine je za mene velika čast i predstavlja posebno priznanje jer je proisteklo od asocijacije finansijskih direktora Srbije, i naših partnera Deloitte, Crowe RS i časopisa NIN.\nUdruženje finansijskih direktora Srbije (UFDS) je jedina strukovna asocijacija, koja okuplja finansijske direktore na teritoriji Republike Srbije sa ciljem podsticanja profesionalnog razvoja i povezivanja jer smatramo da kroz deljenje znanja i snagu struke imamo mogućnost stvaranja boljeg poslovnog okruženja, a isto smo i realizovali kroz niz zajeničkih projekata.\nPonosni smo na činjenicu da jedan broj mojih kolega upravlja finansijama ne samo na tržištu Srbije nego i u celom regionu i šire što je dokaz da imamo izuzetno stručne finansijske direktore. Sektor finansijskog upravljanja se konstantno menja i ima pokretačku i razvojnu ulogu.\nPored toga evidentno je da je prepoznata uloga CFO-a kao kao integratora koji povezuje sve sektore unutar kompanije i danas je česta pojava da veliki broj mojih kolega pored finansija ima odgovornost za IT, Sektor pravnih poslova, HR itd.” – rekla je Violeta Kovačević, CFO godine 2019.\nUdruženje finansijskih direktora Srbije je nevladino, neprofitno udruženje osnovano radi ostvarivanja ciljeva u ekonomsko-finansijskoj oblasti.\nOdržan prvi internacionalni sastanak za direktore sektora finansija iz čitavog regiona bivše Jugoslavije


Čović i Izetbegović: Evropski put nema alternativu\nBakir Izetbegović, Johanes Han i Dragan Čović\nPredsedavajući Predsedništva BiH Dragan Čović i član Predsedništva Bakir Izetbegović danas su u razgovoru sa komesarom EU za politiku susedstva i pregovore o proširenju Johanesom Hanom istakli da evropski put nema alternativu uprkos trenutnoj situaciji.\nČović i Izetbegović izrazili su uverenje da će sve obaveze biti ispunjene na vreme da bi BiH u bližoj budućnosti mogla dobiti kandidatski status.\nU tom smislu oni su podsetili na zaključak Predsedništva BiH koji obavezuje na finalizaciju Upitnika Evropske komisije i njegov prevod, zaključno s 15. decembrom, saopšteno je iz Predsedništva BiH.\nNa sastanku je izraženo zadovoljstvo što će Balkan biti u fokusu predsedavanja Bugarske Savetom EU u prvoj polovini 2018. godine i što će jedan od prioriteta biti EU budućnost Balkana.\nTokom razgovora o procesu EU integracija BiH, te napretku koji je napravljen u tom smislu, istaknut je značaj održavanja samita Balkan-EU u Sofiji, 17. maja 2018. godine.\nNa sastanku je naglašeno da ohrabruju i najave da će tokom predsedavanja Austrije Savetom EU u drugoj polovini 2018. godine visoko mesto na njihovoj agendi predsedavanja zauzeti Balkan i njegovo integrisanje u EU.\nNaglašena je važnost korištenja pozitivnog trenda u svetlu predstojećih predsedavanja zemalja koje veoma dobro poznaju situaciju u regionu i spremne su da integracioni proces Balkana drže visoko na agendi EU, navodi se u saopštenju.\nU ime člana Predsedništva BiH iz Republike Srpske Mladena Ivanića sastanku je prisustvovala savetnica Marija Milić.


Implementacija pilot projekta „Elektronski dnevnik“ - Druga osnovna škola\nImplementacija pilot projekta „Elektronski dnevnik“\nMinistarstvo za obrazovanje, nauku i mlade Kantona Sarajevo pokrenulo je niz aktivnosti u cilju unapređenja odgojno-obrazovnog rada u školama. Jedna od njih je i provođenje pilot programa za vođenje odjeljenske knjige u elektronskom obliku, čiji je cilj osiguranje bolje transparentnosti i komunikacije na relaciji učenik-nastavnik-roditelji.“E-dnevnik” predstavlja aplikativni softver, namjenski razvijen za potrebe digitalnog vođenja pedagoške administracije i evidencije u osnovnim školama na području Kantona Sarajevo. Softverska aplikacija „Elektronski dnevnik” ima i dodatne funkcionalnosti koje omogućava upotreba informacijsko-komunikacijskih tehnologija.\nMinistarstvo za obrazovanje, nauku i mlade Kantona Sarajevo nastavlja sa pilot projektom implementacije elektronskog dnevnika u svim osnovnim školama na području Kantona Sarajevo, pa tako i u našoj školi. U drugom polugodištu ove školske godine se realizuje i druga faza navedenog projekta, a koji se do sada uspješno realizovao u deset osnovnih škola na području Kantona Sarajevo.\nAplikacija „E-dnevnik“ u velikoj mjeri olakšava vođenje pedagoške administracije i evidencije, a ima za cilj, između ostalog, unapređenje saradnje sa roditeljima tj. njihova stalna informisanost o uspjehu učenika. Elektronski dnevnik također omogućava nastavnicima, razrednicima i direktorima škola, brzu i jednostavnu izradu uobičajenih izvještaja o održanim časovima, te ocjenama i izostancima učenika.\nE-dnevnici su nastali na inicijativu roditelja koji su tražili, da im na neki način u ovo vrijeme brzih promjena i savremenog načina života, bude omogućeno da u svakom momentu imaju informacije o uspjehu u učenju i vladanju svoje djece.\nVrlo je značajno da i naša djeca, kroz sistem obrazovanja, steknu stručnost u osnovnim digitalnim vještinama, bez čega nema napretka u savremenom svijetu. Svima je u interesu da informatiziramo administrativne procese u svim školama, a što je u skladu sa svjetskim trendovima u obrazovanju.\nOvaj projekat je još jedan siguran korak u bolju budućnost!


Španskih boraca 75 (NCR kampus), Novi Beograd\nNCR Corporation, sa sedištem u Atlanti (SAD) je vodeća tehnološka kompanija u domenu razvoja softverskih rešenja i različitih tipova usluga za klijente iz sektora finansija, maloprodaje, telekomunikacija i ugostiteljstva.\nKao lider u inovacijama, NCR je već 137 godina posvećen transformaciji poslovnih procesa—od prvog fiskalnog računa i kase do današnjih najsavremenijih softverskih rešenja i usluga koje pruža klijentima u 180 zemalja.\nKompletno poslovanje je usmereno na inostranstvo\nU Srbiji je prisutna od 2011. godine, gde radi više od 10% ukupnog broja zaposlenih. Beograd danas za NCR predstavlja stratešku lokaciju za razvoj i inovacije u ovom domenu poslovanja. Naši inovativni timovi sarađuju sa klijentima širom sveta, od Kalifornije do istočnih oblasti Rusije i Australije, prateći njihovo poslovanje u realnom vremenu, kako bi ga učinili predvidim, sigurnijim i jednostavnijim.\nFull time pozicije i prakse u oblasti razvoja softvera, projektnog menadzmenta i finansija.\nPoznavanje tehnologija u oblasti hardvera, softvera, i telekomunikacija. Znanja iz oblasti ekonomije i finasija.\nNapredni nivo poznavanja engleskog jezika. Poznavanje jos jednog evropskog jezika je prednost.\nPoznavanje tehnologija u oblasti hardvera, softvera i telekomunikacija


Pašalić: Uvođenje kovid propusnica će biti u skladu sa ljudskim pravima, imam nekoliko ideja | Novosadski informativni portal 021\nUjedno, kako je rekao, propusnice će biti i u skladu sa potrebama koje iziskuje aktuelna epidemiološka situacija sa velikim brojem zaraženih, umrlih i velikim opterećenjem po zdravstveni sistem.\n"Postoji više ideja koje bi mogle da barem uspore ekspanziju virusa, kako bi se dobilo dovoljno vremena da se zdravstveni sistem rastereti. Postoji više modela, ali se još ne bih opredeljivao, jer ne znam za koji ćemo se odlučiti mi kao institucija i ponuditi kao rešenje Vladi Srbije i građanima Srbije", rekao je Pašalić.\nOn navodi da je ideja da se sistemom pozitivne diskriminacije i pozitivnim pristupom iskontroliše ulazak u pojedine institucije i zatvorene prostore.\nPored ograničenja broja prisutnih u određenim objektima, što postoji već, ali se retko ko toga pridržava, važno je da inspekcija bolje radi svoj posao. Postoje pozivi na bilbordima za određene skupove i manifestacije, na mestima i u klubovima koji primaju veliki broj gostiju, istakao je on.\n"Ideja o kojoj razmišljam je ta da neko kada pristupa objektu ima dokaz o vakcinaciji li testiranju neposredno pre toga i da se sve to rigorozno proverava", predočio je Pašalić.\nNa pitanje o kakvim testovima će biti reč, da li će se priznavati PCR ili antigenski testovi, ombudsman odgovara da je to pitanje koje će prepustiti struci.\nOn napominje da će se voditi računa, jer podseća da se u Evropi već vide efekti toga kako se građani ponašaju i bune kada misle da se ne poštuju njihova prava.\nPašalić je rekao da će u obzir biti uzeta i potvrda o tome da je neko preležao kovid, a uvažiće se i to ukoliko neko iz medicinski opravdanih razloga ne može da se vakciniše.\n"Važiće za sva mesta koja okupljaju veliki broj ljudi, pogotovo kada je reč o manjem ili neadekvatnom prostoru. Zato sam i tražio da se odlože mnoge manifestacije, ne da se zabrane, ne da se ukinu", naveo je on.\nIdeja je da se odlože na 15 dana, pa da se vidu neki efekat toga. Tražene su i inspekcijske provere epidemioloških uslova - kada uđete u bilo koji kafić vidite da skoro niko ne nosi maske, primećuje zaštitnik građana.\nNova pravila u Izraelu, bez kovid propusnica ostaju oni koji nisu primili treću dozu vakcine\n18.10.2021\t• 08:33\nIma i narod nekoliko ideja šta će da radi ukoliko pogazite Ustav i Zakone.\n17.10.2021\t• 17:31\nUstav Republike Srbije zabranjuje sve vrste diskriminacije ! Takodje ustav ne poznaje pozitivnu i negativnu diskriminaciju.\n17.10.2021\t• 17:19\nali ko je ovaj mozak ko, on da daje smernice koje je ovo dno dna, sta on ima da se mesa u neka odlucivanja o necemu, jel mu je to u opisu psola, svuda se namecde, verovatno daopravda platu , pa ceo svet je ustao i buni se protiv tog uvodjenja, a on se javlja, //prvo da ima dsota zdravstvenog osoblja bila bi druga stvar a gde je bio, kada su ti divni ljudi strajkovali i ukazivali na propuste u zdravstvu, nigde stoga dno dno dna.


Autovesti, Veći limit za lizing\nVaša lokacija: ... » Saveti » Lizing/kredit » Veći limit za lizing\nLimit zaduženja građana za lizing trebalo bi da se poveća na 40 odsto plate, odnosno na 60 odsto ako korisnik ima stambeni kredit\nLimit zaduženja građana za lizing trebalo bi da se poveća na 40 odsto plate, odnosno na 60 odsto ako korisnik ima stambeni kredit - objavila je u utorak Narodna banka Srbije.\nPrema nacrtu nove odluke o finansijskom lizingu, zbir rate lizinga i drugih obaveza po lizingu i kreditima ugovorenim u dinarima ili u valuti u kojoj su prihodi korisnika, povećan je sa 30 na 40 odsto plate. Limit zaduženja korisnika lizinga koji imaju stambeni zajam povećaće se sa 50 na 60 odsto redovnih mesečnih prihoda, ako se zadužuje u valuti u kojoj mu se isplaćuju redovna primanja.\nPosle usvajanja ove odluke, limit zaduživanja za lizing biće jednak limitu zaduživanja po bankarskim kreditima koji je povećan u maju. Primedbe na nacrt ove odluke mogu se podneti do 13. septembra.


Rio Tinto zaustavljen, i dalje aktuelno 175 istražnih polja, dva u Braničevskom okrugu - Boom93\nRio Tinto zaustavljen, i dalje aktuelno 175 istražnih polja, dva u Braničevskom okrugu\nPrema podacima Ministarstva rudarstva i energetike, trenutno geološka istraživanja u Srbiji vrši ukupno 65 domaćih i 21 strana kompanija, a na spisku lokacija na kojima se vrši istraživanje nalaze se i dve u Braničevkom okrugu.\nAktuelno je 175 istražnih polja među kojima su i polja u Kučevu i Petrovcu na Mlavi, piše list Danas.\nOd ukupnog broja, 116 radi na istraživanju metaličnih mineralnih sirovina – zlata, bakra, olova i cinka sa pratećim elementima, kao i bora i litijuma.\nOd ukupnog tridesetak firmi koje imaju istražne dozvole, neke i na desetak polja širom Srbije, samo je šest osnovano pre juna 2012. godine, dve domaće i četiri strane. Najveći broj dozvola i novih firmi stigao je u Srbiju posle tog perioda, najviše od 2016. pa nadalje.\nOne danas otvaraju bušotine na području Loznice, Valjeva, Mionice, Čačka, Kosjerića, Krupe, Zvornika, Zaječara, Bora, Majdanpeka, Kučeva, Soko Banje, Petrovca na Mlavi, Jagodine, Paraćina, Novog pazara, Raške, Aleksinca, Pirota, Niške Banje…\nEnergetskim mineralnim sirovinama bave se dva istraživanja, a 57 se bavi nemetaličnim mineralnim sirovinama, navode u Ministarstvu.\nJedinstven spisak dozvola za istraživanje ruda ne postoji ili nije dostupan, ali je do okvirnih podataka moguće doći „peške“, preko Geografsko informacionog sistema (GIS).\nDomaća preduzeća, uglavnom se bave istraživanjem rezervi pijaće i mineralne vode ili minerala iz opisa njihovog posla, na osnovu višedecenijskih dozvola. Takva polja imaju Magnohrom, Elektroprivreda Srbije (EPS) i većina rudnika, uključujući novog vlasnika RTB Bora, Serbia Zijing Mining.\nAko se isključe firme sa dugogodišnjim istražnim i eksploatacionim pravima, ostaje tridesetak novih kompanija koje su dobile dozvole za otvaranje bušotina u potrazi za dragocenim metalima, od srebra, zlata i bakra, do litijuma, bora, gvožđa, olova, cinka, molibdena…\nOd tih firmi samo je sedam domaćih, a strane dolaze sa kapitalom iz Kanade, Australije, Velike Britanije, SAD, Kine kao i Holandije, Malte ili Britanskih Devičanskih Ostrva. Zanimljivo je da su u nekoliko slučajeva, kineski državljani na čelu srpskog ogranka firme osnovane na of šor destinacijama.\nDa se dozvole dele kapom i šakom, stranim kompanijama koje su u poslednjih nekoliko godina osnovale svoje ispostave u Srbiji, svedoči i istraživanje Birna, koji je pre dva meseca objavio saznanja o firmama sa istražnim pravima čak i na područjima neposredno uz ili u zonama zaštićene prirode, piše list Danas.\nNajveća među njima, sa istražnim pravima koja zalaze u područje Nacionalnog parka Đerdap je Konstantin Resources u vlasništvu istoimene australijske kompanije, koja je u Srbiju došla 2017. a ima čak dozvole za 12 lokacija koje pokrivaju 760 kvadratnih kilometara.\nUz tu kompaniju su, sa dozvolama za po četiri istražna polja na istom području, Tara gold, koju je u Srbiji 2016. osnovala britanska ISIHC, a njome upravlja Australijanac Piter Hejzajn, kao i domaća Golden Age Resources, koja je počela da radi 2018. godine.\nNešto manje površine na istom području sa deset istražnih dozvola za ukupno 288 kvadratnih kilometara, pokriva Balkan Exploration and Mining, u vlasništvu Reservoir Conslulting sa Britanskih Devičanskih Ostrva, osnovanog u Srbiji 2010. i sa direktorom, kineskim državljaninom.\nSlična matrica, kineski direktor, centrala sa Devičanskih Ostrva je i kod preduzeća Tilva koja istražuje u zaštićenom području „Kučaj Beljanica“.\nOd kanadskih kompanija, Greht Mountain Ventures je 2020. osnovao u Srbiji Valdor Resources, a poslovima upravlja kanadska državljanka Teodora Dečen. Istovremeno, ona je u Agenciji za privredne registre (APR) 2011. registrovana i kao direktorka Stare planine Resources, sa kapitalom holandskog Mundoro Middelena.\nOznakebušotine Kučevo Litijum Petrovac na Mlavi Požarevac\nPruga Požarevac – Kostolac odlazi u istoriju


Tržišna inspekcija RS izvršila 50 kontrola, svi poštuju Uredbu o marži\nTržišna inspekcija Republike Srpske je u protekla četiri dana izvršila 50 kontrola u prodajnim objektima širom Republike Srpske u kojima nije konstatovano kršenje Uredbe o propisivanju mjere neposredne kontrole cijena na području Republike Srpske, saopšteno je iz Inspektorata Republike Srpske.\nU saopštenju je navedeno da, imajući u vidu obim proizvoda koji je obuhvaćen uredbom, same kontrole zahtijevaju nešto duže vrijeme jer inspektori vrše temeljne provjere formiranja cijena za stotine različitih tipova i proizvođača proizvoda koji su definisani uredbom, koja je stupila na snagu krajem prošle sedmice.\nIz Inspektorata podsjećaju da je navedenom uredbom ograničena marža svih učesnika u lancu snabdijevanja robom ili proizvodima, tako da ne prelaze nivo marži te robe ili proizvoda na dan 5. mart.\n“Nabavna cijena na koju se obračunava marža obuhvata fakturnu cijenu proizvođača, odnosno dobavljača, uvećanu za zavisne troškove nabavke, kao što su troškovi carinjenja, transporta, skladištenja, troškovi špediterskih usluga i slično”, pojašnjeno je u saopštenju.\nIz Inspektorata skreću pažnju trgovcima da u svakom trenutku mogu očekivati posjetu inspektora, da kontrole na terenu vrše i tržišni inspektori jedinica lokalne samouprave, čime je broj izvršenih kontrola značajno veći, te naglašavaju da će svaki prekršaj biti strogo sankcionisan.\nZa kršenje Urebe propisana kazna za trgovca kao privredno društvo, odnosno drugo pravno lice je 10.000 KM, za odgovorno lice 5.000 KM, te za trgovca kao preduzetnika 6.000 KM.\nDomu naroda Parlamenta FBiH omogućena on line zasjedanja


Za odrešene ruke da radi šta god hoće na planu domaće politike, predsednik SNS-a je izgleda založio Srbiju - Jutarnji GLASnik\nNekako potpuno nezapaženo, bez zvaničnih, ali začuđujuće i medijskih komentara, početkom juna ove godine prošla je vest da je SNS vlast u Čačku nazvala jednu ulicu u Čačku po nemačkom industrijalcu koji uz velike subvencije države Srbije treba u Preljini da otvori fabriku nečega, mediji nas nisu izvestili čega, gde će Nemci uposliti oko 1.000 ljudi.\nDrugi nemački investitor je u junu u Kraljevu, doduše bez ulice, ali takođe uz velike subvencije države, otvorio fabriku za proizvodnju kablova u kojoj sada radi 600, a koja do 2022.godine treba da zaposli oko 2.500 ljudi. Oba industrijalca su pored velikih subvencija od države dobili i građevinsko zemljište i čitavu seriju drugih pogodnosti koje nisu dostupne domaćim investitorima. Srbija je postala veoma privlačan i izuzetno profitabilan izvor jeftine radne snage.\nTagged BALKAN, DOSTA JE BILO, NEMAČKA, SAŠA RADULOVIĆ, SRBIJA


KO TEBE ŠTRAJKOM TI NJEGA SAOPŠTENJEM: Gradonačelnik Čačka kaže da grad ne duguje igračima | Direkt.rs\nPočetna Politika KO TEBE ŠTRAJKOM TI NJEGA SAOPŠTENJEM: Gradonačelnik Čačka kaže da grad ne...\nKO TEBE ŠTRAJKOM TI NJEGA SAOPŠTENJEM: Gradonačelnik Čačka kaže da grad ne duguje igračima\nGradonačelnik Čačka Milun Todorović oglasio se saopštenjem za javnost povodom štrajka glađu bivših fudbalera čačanskog Borca.\nSvedoci smo da je naš grad, kao jedan od većih fudbalskih centara Srbije, poslednjih dana ponovo u žiži sportske javnosti. Nažalost, rezultati čačanskih fudbalera su potisnuti u drugi plan, protestom nekadašnjih igrača Fudbalskog kluba Borac.\nZa lokaciju protesta grupa bivših fudbalera Borca je izabrala ulaz u zgradu gradske uprave. Činjenica je da su vrata gradske uprave uvek bila i biće otvorena za sve građane, samim tim i za sve sportiste. Ostaje nepoznanica zašto se grupa bivših igrača Borca opredelila za ovu lokaciju. U prilog odgonetanju ove nedoumice, a zarad objektivnog informisanja javnosti, moram saopštiti neke nepobitne činjenice, koje su poslednjih dana namerno zaboravljene:\n– Grad Čačak nije osnivač Fudbalskog kluba Borac, kao ni bilo kog drugog sportskog udruženja ili kluba. Neregulisane finansijske obaveze prema igračima, ne proističu niti iz jednog dokumenta, koji ima veze sa gradom Čačkom.\n– Grad Čačak je u skladu sa zakonom, obavezan da finansira razvoj sporta na svojoj teritoriji. U sklopu tih aktivnosti, iz budžeta grada Čačka se svake godine, izdvajaju značajna sredstva u skladu sa zakonom, koja su opredeljena kao dotacije sportskim udruženjima i klubovima. Među velikim brojem klubova je i Fudbalski klub Borac, prema kome je grad Čačak, po unapred utvrđenom planu i programu, u prethodnom periodu redovno uplaćivao opredeljena sredstva.\n– Osnovna uloga grada Čačka, kada je razvoj sporta u pitanju je izgradnja nove i održavanje, odnosno poboljšanje postojeće sportske infrastrukture za sve sportove, pa naravno i za fudbal. O tome kako Grad ispunjava svoj zadatak, kada je u pitanju ova osnovna uloga, bolje od hiljadu reči svedoče dela. Kada je fudbal u pitanju, Čačak se može pohvaliti možda i najboljom infrastrukturom u našoj zemlji. Dovoljno je pogledati kompleks Gradskog stadiona i sve će biti kristalno jasno. Zajedno sa Republikom Srbijom, grad Čačak je uložio sredstva u rekonstrukciju stadiona, a potom i izgradnju dva pomoćna terena, od kojih je jedan sa veštačkom travom, kao i u kompletnu rekonstrukciju starog pomoćnog terena. Time su stvoreni neuporedivo bolji uslovi za dalji razvoj fudbalskog sporta i to sa ponosom ističem.\nSa žaljenjem, mogu da konstatujem, da je grad Čačak pogrešna adresa kada je u pitanju rešavanje zahteva nekadašnjih igrača Borca. Grad Čačak nema ni zakonsku ni moralnu obavezu da izmiri davno nastala dugovanja. Bez obzira na tu nepobitnu činjenicu, apelujem da se strasti smire i da se nastali problemi rešavaju, na za to predviđenim mestima, a to su pre svega institucije sistema.\nPosebno želim da naglasim da su hiljade proizvodnih radnika u prethodnom periodu, tokom tranzicije i privatizacije kompanija i preduzeća u Čačku, ostale bez posla i zarade. Činio sam sve da Grad pomogne njima, jer su oni egzistencionalno mnogo ugroženiji od profesionalnih fudbalera.\nU toj borbi sam, zajedno sa svojim saradnicima, u velikoj meri i uspeo. Sve što radim, bilo je i biće, isključivo u skladu sa zakonima države Srbije i nadležnostima lokalne samouprave.\nPORODIČNA BIZNIS PRIČA: Otac i sin zajedno u preduzetničkim vodama


inicijativa "Za lepši Niš" : Južne vesti\ninicijativa "Za lepši Niš"\nNajavljeno da ove godine Balkanska ulica postaje pešačka zona\n14:20, 11. 1. 2017.\nUčenje o umetnosti kroz primere, oslikavanje murala na zidovima Balkanske ulice i njeno konačno pretvaranje u prostor gde će moći da se izraze kreativci, ideje su niških kulturnih ustanova i civilnog sektora, koje bi, kažu, trebalo da se ostvare u toku godine kada će, najavljuju, ulica biti zatvorena za saobraćaj.\nDavidova i Balkanska dobijaju podzemne kontejnere\n14:28, 20. 9. 2016.\nPosle inicijative stanovnika Davidove i Balkanske ulice i fondacije “Za lepši Niš”, podzemni kontejneri biće postavljeni preko puta Sinagoge. Radovi bi, kako najavljuju iz "Mediane", trebalo da budu završeni za 3 dana.\nZatvara se Balkanska ulica tokom "Nišvila" i "Filmskih"\n15:20, 10. 8. 2016.\nDeo pratećih programa “Nišvila” i “Filmskih susreta” biće organizovan u Balkanskoj ulici u centru grada, koja će u vreme ovih festivala biti zatvorena za saobraćaj.\nIzložba studentskih ideja za umetnički kvart u Nišu\n09:00, 27. 4. 2016.\nKako su studenti niškog Građevinsko-arhitektonskog fakulteta osmislili projektno i urbanističko rešenje Balkanske i Davidove ulice u Nišu, za koje postoji inicijativa da postanu šetalište i umetnički kvart, može se videti na izložbi koja se otvara u sredu 27. aprila u Sinagogi.\nUmetnici i kreativci “okupirali” Balkansku u Nišu\n16:48, 19. 11. 2015.\nUmesto parkiranih automobila Balkansku ulicu u centru Niša danas u zauzeli umetnici, studenti, đaci i deca koji su slikali na štafelajima, a papiri i boje našli su se i na samom kolovozu i pločnicima keja.\nBalkanska zatvorena za automobile, otvorena za umetnike\n10:00, 18. 11. 2015.\nU čast velike srpske umetnice Nadežde Petrović, čija se stogodišnica smrti obeležava ove godine, Balkanska ulica u Nišu u četvrtak 19. novembra biće zatvorena za saobraćaj i na taj dan postati niški Monmartr.\n11:14, 1. 3. 2021.\nJoš 168 pozitivnih u Nišu, 64 u Vranju, u Leskovcu 15\n10:54, 1. 3. 2021.\nPovređen jedan od vozača iz udesa u Knjaževačkoj\n09:57, 1. 3. 2021.\n09:16, 1. 3. 2021.\nNaisa posle preokreta slavila u Vrbasu\n09:12, 1. 3. 2021.\nUčiteljica iz škole u Jelašnici tvrdi da je nezakonito otpuštena kako bi na njeno mesto došao bivši direktor\n10:00, 28. 2. 2021.\nMozzart "obukao" oko 300 sportistkinja kroz akciju "Novi dresovi za nove šampione"\n09:33, 28. 2. 2021.\nDubočica slavila protiv Rudara i upisala prve bodove u plej-ofu\n09:10, 28. 2. 2021.\nNa prodaju imovina "PIK" Aleksinac na Aleksinačkom rudniku


Turska odbacuje optužbe za migrantsku krizu na granicama Belorusije i EU\nSvet Autor:FoNet13. nov. 202114:15\nIzvor: Anadolija/Alpaslan Korukcu\nOkriviti Tursku za tekuću migranstku krizu na granicama Belorusije i Evropske unije (EU) je "pogrešno i neprikladno", izjavio je portparol turskog predsedništva Ibrahim Kalin.\n„Čini se da veliki broj migranata i putnika odlazi u Belorusiju, a zatim ide u Litvaniju, Poljsku i druge evropske države. Okriviti Tursku ili aviokompaniju Turkiš erlajns, jednostavno je pogrešno i neprikladno“, rekao je Kalin agenciji Frans pres i dodao da kriza sa migrantima „nema nikakve veze sa Turskom“.\nKalin je dao izjavu francuskoj agenciji dan posle odluke Ankare da državljanima Sirije, Iraka i Jemena zabrani let za Minsk sa turskih aerodroma i upozorenja da im nacionalna aviokompanija neće dozvoliti da lete za Minsk.\n„Kada su nas upozorili na taj problem, Turkiš erlajns je odmah preduzeo niz mera kako bi se smanjila i okončala moguća ilegalna i neregularna putovanja u Belorusiju, a odatle na druge destinacije“, rekao je Kalin.\nPredsednica Evropske komisije Ursula fon der Lajen ove nedelje je zapretila kažnjavanjem svih onih koji su umešani u krijumčarenje migranata iz Belorusije u EU.\n„Preduzećemo sve mere u skladu sa sistemom međunarodne avijacije i osiguraćemo da niko ne koristi Turkiš erlajns, tursku teritoriju ili njen vazdušni prostor za trgovinu ljudima.


Zabranjen dolazak Grka na parastos u Albaniji\nIzvor: Radio 021, 08.Dec.2018, 23:05\nAlbanija je saopštila da je zabranila ulaz u zemlju za oko 100 Grka koji su krenuli ka selu Bularat/Vuljarates na parastos od 40 dana posle ubistva grčko-albanskog državljanina Konstandinosa Kacifasa.\nTeško naoružana policija Albanije nije pustila 98 Grka preko granice i uhapsila je jednog grčkog policajca kod koga je našla pištolj.\nOstali nisu pušteni u Albaniju jer nisu imali dokumenta za prelazak granice ili zato što su na listi osoba kojima je zabranjen >> Pročitaj celu vest na sajtu Radio 021 << ulazak.\nKacifas (35) je poginuo 28. oktobra u razmeni vatre s albanskom policijom koja je pokšala da ga uhapsi jer je povodom grčkog državnog praznika šenlučio po selu i sukobio se s jednim albanskim policajcem.\nTaj slučaj je pogoršao ionako loše odnose Atine i Tirane.\nBeta: Stotinu Grka nije pušteno na parastos u Albaniji, jedan uhapšen\nMondo: Naoružani Albanci zaustavili grupu Grka!\nNoviMagazin.rs: Stotinu Grka nije pušteno na parastos u Albaniji, jedan uhapšen\n08.Dec.2018: Novi Sad\n08.Dec.2018: Radio 021


Magazin START - U akciji 'Akademik' uhapšene tri osobe, oduzeto 14 kilograma 'skanka'\nISTOČNO SARAJEVO, 22. feb 2018\nPolicijski službenici Državne agencije za istrage i zaštitu (SIPA) jučer su, pod nadzorom Tužilaštva BiH i u saradnji s Obavještajno sigurnosnom agencijom, te policijskim službenicima Granične policije BiH i Ministarstva unutrašnjih poslova Republike Srpske, nakon višemjesečne istrage realizovali operativnu akciju kodnog naziva „Akademik”.\nPrilikom realizacije navdene akcije na području grada Banja Luka slobode su lišena tri osobe zbog postojanja osnova sumnje da su počinili krivično djelo organizovani kriminal u vezi s krivičnim djelom neovlašteni promet opojnim drogama.\nU toku pretresa motornog vozila koje su koristila pomenute osobe, u posebno napravljenom skrovištu iza zadnjeg sjedišta vozila pronađeno je i privremeno oduzeto oko 14 kilograma materije koja svojim izgledom asocira na drogu skank.\nPored pretresa u Banja Luci policijski službenici SIPA-e i Ministarstva unutrašnjih poslova Republike Srpske izvršili su pretrese na više lokacija na području grada Istočnog Sarajeva i Trebinja. Tom prilikom na navedenim lokacijama pronađeni su i privremeno oduzeti jedna puška M-48 sa 369 komada municije cal.7,9 mm, više mobilnih telefona te drugi predmeti koji mogu poslužiti kao dokaz u daljem postupku.


Ryanair izgubio 20 miliona evra u poslednjem kvartalu 2018. - Poleti - Najpovoljnije avio karte\nPočetna > Vesti > Ryanair izgubio 20 miliona evra u poslednjem kvartalu 2018.\nRyanair izgubio 20 miliona evra u poslednjem kvartalu 2018.\nIrska avio-kompanija Ryanair obavestila je javnost da je tokom svog poslovanja u poslednja tri meseca prošle godine, zbog nižih cena karata, pretrpela gubitke u iznosu od 20 miliona evra.\nU tom razdoblju, kompanija sa sedištem u glavnom gradu Republike Irske, prevezla je više od 32 miliona putnika, pri čemu su ukupni prihodi porasli za 9%, na cifru od 1,53 milijarde evra u poređenju sa istim razdobljem godinu dana ranije.\nIako je u pomenutom periodu zabeležena stopa prometa od 8 odsto i prihod veći od 500 miliona evra, snižena cena avio karata od čak šest procenata, kao i viša cena goriva i troškovi osoblja neutralisali su pozitivne aspekte poslovanja.\nZbog niskih cena, rukovodstvo kompanije je nedavno, drugi put u periodu od tri meseca, moralo da smanji procene zarade u celoj poslovnoj godini. Prema nekim procenama, očekuje se da godišnja dobit bude niža za čak 30 odsto.\nIz kompanije Ryanair očekuje da će zbog letnih štrajkova pilota, više cene nafte ali i viška letnih kapaciteta na kratkim relacijama u Evropi, godišnja dobit kompanije na kraju fiskalne godine biti niža i do 31 odsto.\nKompanija je u svom poslovnom izveštaju navela da očekuje nastavak trenda viška kapaciteta koji vodi slabijem cenovnom okruženju. “Ne delimo optimistične prognoze nekih konkurenata da će cene karata u leto 2019. godine rasti” navelo je poslovodstvo Ryanair-a.\nInače, ovaj niskobudžetni avio-prevoznik najviše prihoda ostvaruje u toku letnjih meseci. Prošlog meseca, iz Ryanair-a je objavljeno da će cene karata u drugoj polovini finansijske godine pasti za čak 7 procenata, umesto najavljivanog pada od dva odsto.


Umetnici u Srbiji žive u karantinu toliko dugo, da su svi odreda postali šampioni izdržljivosti kojima treba dodeliti ordene za hrabrost i upornost.\nKikinda, 1. maja 2020.\nPandemija je za ovih mesec dana pokazala, s jedne strane, da u Srbiji postoji nasušna potreba za umetnošći, pa otud toliko interesovanje za raznoraznu onlajn kulturnu ponudu, ali je, s druge strane, pokazala zastrašujuću institucionalnu nemoć da se umetnicima pomogne na odgovarajući način.\nIz ugla pisca i urednika, mogu samo da se nerviram zbog činjenice da u našoj zemlji ne postoji državna stipendija za književnike, ne postoji ni konkurs za podršku piscima tokom rada na rukopisu knjige, niti postoji primisao ideje o osnivanju javne agencije za knjigu čiji bi smisao i bio da se stara o književnoj branši, niti je pokrenuta inicijativa o isplati nadoknade autorima čije se knjige nalaze u bibliotečkim fondovima i to na osnovu iznajmljivanja njihovih knjiga. Postoji toliko kreativnih mogućnosti da se pomogne piscima, prevodiocima, izdavačima ili knjižarima, samo kada bi neko iskreno želeo time da se bavi u Ministarstvu kulture.\nDa je stvar urgentna, govori i podatak koji su izneli srpski izdavači o krahu tržišta knjiga u vreme pandemije. Iskreno, očekivao sam da će Ministarstvo kulture, samoinicijativno, doneti odluku da duplira novac za obavezan otkup knjiga za biblioteke u Srbiji. Bio bi to čin solidarnosti sa onima koji žive od pisane reči. Ali, sudeći po onome što zagovara Ministarstvo u svojoj strategiji razvoja kulture: samo mrtav pisac je dobar pisac.\nDovoljno je da ovlaš pregledate sajt Ministarstva kulture pa da shvatite da je kultura neželjeno, nikom potrebno, trinaesto prase srpskog društva!\nSamo naivni misle da je Uredbom Vlade slučajno zanemarena ekonomska pomoć samostalnim umetnicima i radnicima u kulturi. Ovde se već veoma dugo, a sada i sistematski, radi na potčinjavanju kulture dnevnopolitičkim potrebama. Iz sfere umetnosti dolazi najviše kritičara aktuelne vlasti. Pojedine pisce, glumce, reditelje, karikaturiste, muzičare, arhitekte… vlast je i prepoznala kao najveću opasnost po sebe. I ja verujem da vlast, baš takva kakva je po svom karakteru, nema nameru da tetoši svoje oponente.\nPa, pogledajte samo sastave komisija i rezultate konkursa za podršku umetničkoj delatnosti na svim nivoima ili prebrojte sve one institucije kulture u v.d. stanju i sve će vam biti jasno.\nUredbom Vlade je rečeno da umetnici u Srbiji nisu vredni ni pišljiva boba, a kamoli socijalne pomoći.\nAutor je romansijer, pripovedač i esejista čiji su romani Kuvarove kletve i druge gadosti, Gori gori gori i Moje, kao i knjiga priča Priče s Marsa objavljeni u izdanju Arhipelaga.


Sukob rukovodstava Jevrejske opštine Beograd oko imovine žrtava holokausta\n► Sukob rukovodstava Jevrejske opštine Beograd oko imovine žrtava holokausta\nJevrejska opština Beograd (JOB) ocenila je danas da je odluka rivalskog rukovodstva i njegovog predsednika Danila Medića da u novinama objavi poziv za raspolaganje nepokretnom imovinom žrtava holokausta u potpunoj suprotnosti sa zakonom i da je taj postupak krajnje zabrinjavajuć i štetan po jevrejsku zajednicu.\nKako se navodi u saopštenju, Medić je u Večernjim novostima objavio oglas za podnošenje ponuda za zajedničku izgradnju poslovno-stambenog objekta na Južnom bulevaru i na Studentskom trgu u Beogradu.\n"Oba oglasa krše odredbe Statuta same JOB, što čini ovakvo istupanje Medića u javnosti krajnje zabrinjavajućim i štetnim po jevrejsku zajednicu. Po Statutu JOB za raspolaganje nepokretnom imovinom nadležna je isključivo Skupština JOB. Skupština nikada nije održana i odluka o raspolaganju navedenom imovinom nije doneta", navodi se u saopštenju.\nDodaje se da se u oba slučaja radi o imovini stečenoj na osnovu Zakon o otklanjanju posledica oduzimanja imovine žrtvama holokausta koje nemaju živih naslednika, koju nije moguće prodati, pokloniti, opteretiti hipotekom ili zaključiti ugovor o zajedničkoj izgradnji bez posebne pisane saglasnosti Izvršnog odbora.\nJOB je ukazao da su članovi te opštine još pre tri meseca ubedljivom većinom glasova smenili Medića ali da i dalje čekaju upis novog rukovodstva u Registar crkava i verskih zajednica u Ministarstvu pravde.\n"Upisom izabranog predsednika u registar crkava i verskih zajednica momentano bi se zaustavilo dalje nezakonito postupanje smenjenog rukovodstva i urušavanje jevrejske zajednice kojoj preti potpuni sunovrat, a na štetu šire društvene zajednice. Pitam se koji je interes Ministarstva pravde da ne izvrši upis novog predsednika i posle tri meseca od održavanja izbora u JOB i na taj način aktivno doprinese krizi u jevrejskoj zajednici", navodi se u saopštenju.\nSirene širom Izraela povodom Dana sećanja na holokaust\nSirene su se danas oglasile širom Izraela tačno u 10 sati po lokalnom vremenu u znak sećanja na žrtve holokausta i označile početak ceremonija povodom Dana sećanja u senci pandemije...\nCeremoniju povodom Dana sećanja na holokaust u Memorijalnom centru "Jad Vašem" u Jerusalimu, bez prisustva gostiju zbog pandemije korona virusa, simbolično je večeras otvorio...


Profesorka sa Univerziteta Stanford Pamela Karlan je tokom saslušanja istakla razliku između monarhije i demokratskih vlada kada je spomenula Trampovog sina praveći šalu o razlici između predsednika i kraljeva.\n- Predsednik može svog sina da nazove Baron, ali ne može ga proglasiti baronom - rekla je Karlan.\nNa to je reagovala Melanija Tramp koja je profesorki poručila da bi trebalo da se stidi zbog takve izjave.\n- Maloletno dete zaslužuje privatnost i treba da bude van politike. Pamela Karlan trebalo bi da vas je sramota vašeg besa i očigledno pristrasnog javnog ulagivanja i korišćenja deteta - napisala je Melanija Tramp na Tviteru.\nMalo kasnije, Karlan se izvinila i rekla da je pogrešila.\n- Volela bih da se predsednik izvini za stvari koje je radio i koje su pogrešne, ali ja žalim što sam to rekla - rekla je Karlan.


Završen prvi ciklus "Programa EU za mlade državne službenike"\n25 učesnica i učesnika\nAmila Lagumdžija ispred Biritish Councila u BiH, navela je da mladi iz javnog sektora žele ojačati državni aparat svojim djelovanjem\nPrvi ciklus „Programa EU za mlade državne službenike“, zvanično je završen finalnom konferencijom, koja se održava u Sarajevu, 28. i 29. septembra. U Programu EU za mlade državne službenike koji je finansiran od strane Evropske unije, a implementira ga British Council u BiH odabranih 25 učesnica i učesnika su prošli osmosedmičnu obuku, u saradnji sa partnerskom institucijom College of Europe iz Belgije.\nZahvaljujući stečenim znanjima i vještinama kreirali su javne politike koje su predstavili na konferenciji iz oblasti poput osiguravanja ljudskih i materijalnih resursa za efikasnije ispunjenje obaveza u sistemu koordinacije procesa ka Evropskim integracijama, smanjenje stepena korupcije u javnom sektoru, te korištenje digitalnih alata u svrhu ubrzavanja procesa javne uprave.\nŠef Sekcije operacija za pravosuđe, unutrašnje poslove i reformu javne uprave Delegacije Evropske unije u Bosni i Hercegovini, Nicolas Bizel istakao je da je ovaj program nastavak EU reformskih inicijativa u našoj zemlji.\n„Kroz jačanje javne uprave po standardima Evropske unije, Bosna i Hercegovina ima priliku da pokrene velike procese u efikasnijem i bržem rješavanju mnogih tekućih problema koje trenutno ima. Raduje me što je veliki broj mladih državnih službenika prepoznao važnost ovakvih promjena“, istakao je Bizel.\nDirektorica projekta ispred Biritish Councila u BiH Amila Lagumdžija, navela je na današnjoj konferenciji da mladi iz javnog sektora žele ojačati državni aparat svojim djelovanjem.\n„Edukaciju mladih državnih službenika moramo posmatrati kao platformu za jačanje javnog sektora. Javni sektor u Bosni i Hercegovini treba da bude alat koji je na usluzi građana, ali i mjesto adekvatnog razvoja i rada samih uposlenika“, istakla je Lagumdžija.\nNakon uspješno završenog prvog ciklusa, British Council trenutno realizuje i drugi krug programa, sa ciljem edukacije što većeg broja mladih državnih službenika u Bosni i Hercegovini.\nGlavni cilj projekta je da probudi interesovanje mladih državnih službenika o važnosti razvoja sektora javne uprave u BiH.\n„Svi smo stekli nova znanja i vještine koje svakodnevno možemo primjenjivati u svom radu, i mislim da smo kroz ovakav vid edukacije bolje pripremljeni za procese integracije BiH ka EU koji nam predstoje“ ističe Sonja Turić, učesnica prvog ciklusa.\n#evropska unija#british council#Nicolas Bizel


RTS :: Počelo trgovanje akcijama "Fintel energije" na berzi\nEkonomija Počelo trgovanje akcijama "Fintel energije" na berzi\nutorak, 20. nov 2018, 13:46 -> 16:50\nPočelo trgovanje akcijama "Fintel energije" na berzi\nNa Beogradskoj berzi je danas počelo trgovanje akcijama kompanije "Fintel Energija".\nAkcijama ove kompanije trguje se metodom kontinuiranog trgovanja, a indikativna, odnosno početna cena na Berzi danas je bila 500 dinara po jednoj akciji.\n"Verujemo da je ovo tek početak izlaska većeg broja srpskih kompanija na Berzu i stavljanja tržišta kapitala Srbije u funkciju domaće ekonomije, ali i vraćanje tržištu važnosti i značaja koji mu po definiciji pripadaju", rekao je Krneta, navodi se u saopštenju Berze.\nProces Inicijalne javne ponude akcija kompanije "Fintel Energija" završen je 30. oktobra, a u toku trajanja ponude upisano je preko 1,5 miliona akcija, koliko je bilo propisano kao minimalan prag uspešnosti ovog procesa.\nOvim postupkom "Fintel Energija" je prikupila 755,2 miliona dinara neophodnih za dalje poslovanje i širenje mreže vetroparkova u Srbiji.\nDirektor "Fintel Energije", Ticijano Đovaneti, izjavio je da je veoma zadovoljan interesovanjem investitora i njihovim poverenjem, te da se nada da će i trgovanje akcijama ove kompanije na Beogradskoj berzi izazvati istu pažnju.\nAkcije kompanije "Fintel Energija" uključene su na Prajm Listing Beogradske berze, najkvalitetniji segment domaćeg tržišta kapitala.\n"Fintel Energija" iz Beograda je ćerka firme "Fintel Energia S.p.A", koja je od 2010. listirana na berzi u Milanu, delu Londonske berze.


Sadržaj filma: Legenda o čuvarima ~ A2-Soft.Com\n(en: Legend of the Guardians: The Owls of Ga'Hoole)\nOriginalni naziv: Legend of the Guardians: The Owls of Ga'Hoole\nUloge: Jim Sturgess, Hugo Weaving, David Wenham\nFilm prati Sorena, mladu sovu opčinjenu epskim pričama njegovog oca o čuvarima Ga’Hula, grupi krilatih mitskih ratnika koji su se borili u velikoj bici kako bi spasili čitavu vrstu od zlih Čistokrvnih.\nDok Soren sanja da će se jednog dana pridružiti svojim herojima, njegov stariji brat Klad se mršti i na samu pomisao o tome i žudi da lovi, leti i preotme očevu naklonost od svog mlađeg brata. Ali Kladova ljubomora ima jezive posledice prouzrokujući pad ptića iz njihovog doma u krošnji drveta i to pravo u kandže Čistokrvnih.\nSada je na Sorenu da uz pomoć ostalih hrabrih ptića organizuje opasno bekstvo. Oni zajedno jezde iznad mora i kroz maglu kako bi pronašli Veliko drvo, dom legendarnih Čuvara koji su Sorenova jedina nada u pokušaju da pobedi Čistokrvne i spase kraljevstva sova.\nTriler: Legenda o čuvarima\nGledaj online Legenda o čuvarima, Besplatno Legenda o čuvarima, Gledaj online Legend of the Guardians: The Owls of Ga'Hoole, Besplatno Legend of the Guardians: The Owls of Ga'Hoole


Problem sa parkingom u Sarajevu bi mogao biti riješen? U 2016. godini izgradnja podzemnih garaža!\nNaslovnica NAJNOVIJE Problem sa parkingom u Sarajevu bi mogao biti riješen? U 2016. godini...\nSarajevo – Saobraćajna gužva i nervozni vozači koji pokušavaju parkirati svoja vozila su svakodnevnica u glavnom gradu Bosne i Hercegovine. Uzrok problema koji već godinama opterećuje bh. prijestolnicu je hronični nedostatak parking mjesta.\nProblem saobraćaja u mirovanju u KS-u jedan je od najaktuelnijih i najvećih problema koje Kanton ima. Zbog tog problema su planirana određena finansijska sredstva u budžetu 2016. godine.\n“Gorući problem saobraćaja u mirovanju odnosi se na centralne općine u Kantonu, a to su Centar i Stari Grad gdje su uglavnom koncentrisane najvažnije javne institucije, privredni i kulturni objekti, turistički, ugostiteljski, hoteli, trgovačke radnje i dr.”, rekao je ministar saobraćaja KS, Mujo Fišo za Source.\nU tom smislu predviđena je gradnja podzemnih garaža, puštanje u funkciju parkinga kod Narodnog pozorišta kao i više parking prostora na području cijelog Kantona Sarajevo.\n“Važno je istaći da ćemo u cijeli sistem saobraćaja u mirovanju uključiti i privatne parkinge kao dopunu usluge parkiranjem”, kazao nam je Fišo.\nSve ove aktivnosti Ministarstvo će ugraditi u pravni okvir donošenjem Uredbe o saobraćaju u mirovanju u KS, a čija izrada je u završnoj fazi.\n“Pošto je saobraćaj u mirovanju jedan od gorućih problema cijelog kantona, a posebno centralnog gradskog jezgra koje pokrivaju općine Centar i Stari Grad, odlučili smo se za donošenje Uredbe, a ne Zakona jer je implementacija Uredbe brža i efikasnija i donosi je Vlada”, dodao je ministar Fišo.\nPosebna aktivnost u 2016. godini vodiće se na:\n– Izgradnji podzemnih garaža,\n– Proširenju broja uličnih parking mjesta na području KS,\n– Nabavka opreme automatske naplate parkiranja čime se osigurava kontrola naplate i prihoda,\n– Nabavka 80 parkomata\n– Opremanje Centra inteligentnog upravljanja mirujućim saobraćajem,\n– Postavljanje hrizontalne i vertikalne signalizacije sa numeracijom svih parking mjesta, do sad je obilježeno 20 ulica.


“Majske muzičke svečanosti” u Bijeljini u izmijenjenom formatu\nTradicionalni horski festival “Majske muzičke svečanosti” u Bijeljini ove godine će, zbog pandemije virusa korona, biti održan od 16. do 18. oktobra, ali u izmijenjenom formatu. Na Festivalu će učestvovati ansambli iz Poljske, Slovenije, Srbije, Hrvatske i BiH, kao i solo pjevači.\nUmjetnički savjet i Organizacioni odbor donijeli su odluku da Festival bude održan online. Prijavljeni učesnici poslali su svoje audio i video-zapise, snimke će preslušati žiri u Bijeljini, a proglašenje rezultata biće putem društvenih mreža.\nNa 19. festivalu “Majske muzičke svečanosti” takmičiće se više od 30 ansambala u devet takmičarskih kategorija, kao i 20 solo pjevača, saopštio je portparol Festivala Stevan Čukić.\nFestival će biti otvoren svečanim koncertom, koji će biti održan u petak, 16. oktobra, u Eparhijskom kulturnom centru. Na koncertu će nastupiti Srpsko pjevačko društvo “Srbadija” sa dirigentima Desankom Trakilović i Jelenom Trakilović, zatim mecosopran Ljubica Vraneš i bas Dragoljub Bajić, oboje prvaci beogradske opere.\nŽiri će preslušati snimke u subotu i nedjelju, 17. i 18. oktobra, po takmičarskim kategorijama.\nU proteklih 18 godina, “Majske muzičke svečanosti” okupile su više od 550 horova i 40.000 horskih pjevača.\nIzvršni organizator festivala je Srpsko pjevačko društvo “Srbadija”.\nTags\t#bijeljina\t#majske muzičke svečanosti\nBHRT saznaje: Lavrov stiže u BiH


Marcel Petiot – Cveće zla i naopakog\nTag: Marcel Petiot\nPročitani stripovi: The Butcher of Paris\nObjavljeno 12 februara, 2021 10 februara, 2021 by mehmetkrljic\nThe Butcher of Paris je petodelni minserijal koga je Dark Horse izdavao krajem 2019. godine, ali i početkom sledeće, sakupljen u kolekciju tek 30. Decembra 2020. godine a na Comixologyju digitalno dostupan ovde. Ja sam ga konačno blagoizvoleo pročitati ove nedelje, delimično oprezan zbog toga što su mi narativi o serijskim ubicama odavno na uši izašli ali svakako privučen dobrim crtežom meni relativno nepoznatog Deana Kotza.\nNaravno, scenaristkinja Stephanie Phillips je poznatiji deo tandema. Ova talentovana žena je do sada nakupila već prilično impresivan stripovski CV, sa radom za mnogo izdavača, odbijajući da bude uhvaćena u jednom žanru ili stilu. Tako je Phillipsova stigla i da piše superheroje za DC (uključujući Supermena u Man of Tomorrow i Sensational Wonder Woman a trenutno je i scenarista na Harley Quinn), Rick and Morty za Oni Press, Man among Ye za Image, nekoliko autorskih serijala za Black Mask i Aftershock, kao i rad za Heavy Metal. Ja sam se oznojio samo iskucavši sve ovo, a Phillipsova je, da se ne zaboravi, osoba koja ima magistraturu iz Engleskog jezika i doktorat iz retorike (!!) i kompozicije (!!!!), koja je bila predavač na tri univerziteta u SAD, bavi se tajlandskim boksom i igra hokej. Ako ona nije renesansna ličnost, ja ne znam onda ko zaslužuje da ga tako nazvou.\nKotz je sa svoje strane rodom iz Pensilvanije i studirao je za slikara ali je verovatno shvatio da to mnogo košta a da svoj posao ilustratora i stripadžije može da radi i bez diplome pa se preselio u Bruklin i već duže od decenije se bavi stripom. U svojoj karijeri Kotz je radio za različite izdavače, crtajući Johna Cartera i Jamesa Bonda za Dynamite, Krampus! za Image, Dungeons and Dragons za IDW i razne druge stvari ali moram da priznam da mi je realistični – a istorijski – prosede Pariza iz četrdesetih godina prošlog veka u ovom miniserijalu privukao pažnju. Kotz nije crtač koji će napraviti ogromnu karijeru u klasičnoj superherojštini, čini mi se da njegov crtež nije dovoljno „atraktivan“ za te potrebe, ali ovu priču je nacrtao autoritativno, uspevajući da očuva jedan ozbiljan, dokumentaristički ton a koji opet protagonistima daje dovoljno emocija i „glume“, tako da ne bude suv i distanciran.\nPhillipsova u uvodu za kolekciju kaže da za čoveka po imenu Marcel Petiot nikada nije čula dok nije pre neku godinu uzela da čita knjigu o Parizu pod nacističkom okupacijom. Tu je, između podataka o masovnim deportacijama Jevreja (samo u Aušvic ih je iz Pariza poslato 13.000) naletela i na ovo ime, praktično uzgredno pomenuto, sa podatkom da se sumnja kako je Petiot tokom rata i okupacije u Parizu ubio između 60 i 200 osoba, a da je ovo očigledno mogao da radi jer su većina njegovih žrtava bili Jevreji koji su tražili način da se povežu sa pokretom otpora i tajno se prebace na neku bezbedniju lokaciju u unutrašnjosti.\nPhillipsova naravno, ne propušta da uvidi i gorku ironiju u tome da je jedan ovakav zločin skoro refleksno relativizovan time što se događao u senci još većeg zločina koji je činjen sistematski, od strane velike vojne sile i birokratske mašine sa ambicijom da sprovede genocid koji će podrazumevati i fizičko uništenje jedne etničke grupe i oduzimanje svih njenih dobara i poseda, a time je i priča o „Pariskom kasapinu“ njoj bila zanimljivija da se ispriča. Ne radi se o nekakvoj dobro čuvanoj tajni, naprotiv, Petiot je posle oslobođenja Pariza uhapšen, suđeno mu je i pogubljen je na giljotini, no činjenica da se o njemu ne zna – ili barem ne priča – onoliko koliko se zna i priča o, recimo, Kürtenu, Sutcliffeu (koji je umro pre svega tri meseca) ili možda „on nije nikog ubio“ Mansonu je svakako dovoljno opravdanje za ovaj strip. Čisto iz perspektive morbidne fascinacije serijskim ubicama od koje verovatno niko nije baš stoprocentno imun, kako i Phillispova kaže, treba pomisliti da je ovo čovek koji je, gledajući rat i okupaciju oko sebe, te patnje progonjenih Jevreja pomislio „Hej, pa ovo je dobra prilika za mene“.\nKako to obično biva u fikcionalizovanim pričama o serijskim ubicama, i ovu posmatramo jednim dobrim delom iz vizure detektiva pariske policije po imenu Georges-Victor Massu koji zajedno sa svojim sinom što se uči za istražitelja pokušava da uđe u trag ubici za koga se ni tada nije tačno znalo koliko je osoba imao na duši a danas je procena jako široka, sa konzervativnom cifrom na oko 60 a onom drugom na oko 200 imena. Konteksta radi, kada je Petiot na kraju dospeo na sud, sudilo mu se za „svega“ 23 ubistva jer je toliko ljudi moglo da bude identifikovano iz ostataka koje je pariska policija pronašla u nekretninama koje je ovaj lekar iznajmljivao.\nPhillipsova i Kotz su sasvim svesni kompleksnosti konteksta u kome se njihova priča odvija pa dobar deo stranica u ovom stripu otpada na nacističke oficire koji su ona stvarna moć u ratnom Parizu i čije odluke mogu značiti život ili smrt za njegove stanovnike. Strip počinje sa nekoliko scena u kojima se upravo prikazuje ne samo sva hladna, sasvim obezljuđena praksa postupanja sa Jevrejima u, jelte „gradu svetlosti“ – sa sve lokalnom policijom koja mora da gleda i ćuti kad je već deo kolaboracionističkog režima – već i njen oportunistički deo u kome nacisti prosto uživaju u iskorišćavanju i ponižavanju Jevreja pre nego što će ih poslati u logore smrti. Oficir Gestapoa, Jodkum je prikazan kao koristoljubivi sadista koji je najpre zainteresovan za pronalaženje pripadnika pokreta otpora u gradu a koji Jevrejima pomažu da se spasu, a kada mu u krilo padne, praktično slučajno, cela situacija sa serijskim ubicom, on, vrlo nerado, prvo odlučuje da ovu istragu delegira pariskoj policiji a onda kada shvati kolike su razmere svega, pokušava da je sam reši, ne bi li prikupio neke poene u ratu što se bliži kraju.\nNaravno, njegovi nadređeni nisu specijalno zainteresovani da se time bave i u jednoj sceni u kabareu, Jodkum mora da se ubeđuje sa svojim pretpostavljenim oko toga da mu treba još ljudi kako bi lično mogao da sprovede istragu, dok mu ovaj, sve grleći se sa plesačicom odgovara „ako taj kasapin ubija Francuze, pa onda on radi naš posao umesto nas.“\nPetiot je otkriven zaista slučajno, i strip prikazuje požar što je izbio u kući koju je on iznajmljivao za svoj rad. Kao cenjeni lekar, poštovan od zajednice (u jednoj kasnijoj sceni, prilikom ispitivanja njegove supruge, saznajemo da je bio i gradonačelnik mesta u kome su živeli pre rata i da ona smatra da je sasvim nemoguće da je njen muž ikoga ubio), Petiot je nekoliko godina „radio“ iz ovog prostora, gde policija, nakon ugašenog požara nalazi podrum prepun delova tela i ljudskih trupla. Problem je, isprva, što je lekar nestao, nacisti žele da ga uhapse ali ne da se previše cimaju oko njega pa zadatak delegiraju francuskoj policiji, a ona se pomalo usteže oko lansiranja propisne istrage jer se za Petiota priča da zapravo radi za pokret otpora i da ljudi nisu ubijeni već da su naprosto prebačeni na bezbednije teritorije.\nRazume se, detektiv Massu i njegovi saradnici su potpuno svesni da je ovo netačno, jer su svedočili pronalaženju desetina raskomadanih leševa u iznajmljenoj kući, sa sve tragovima na njima koji nedvojbeno svedoče o tome da je čerečenje počinjeno od strane nekoga ko ima medicinsko obrazovanje. Istraga onda kreće najviše zato što Massu iza sebe već ima jednu traumatičnu epizodu sa početka karijere kada je uprkos svim naporima policije drugi serijski ubica uspeo da ubije još nekoliko žrtava pre nego što je pronađen i uhapšen. Massu otud ovo shvata veoma lično, sećajući se kako je u ono vreme imao napad nihilizma na pomisao da mu je žena trudna i da će sina doneti u svet koji je ovako hladan i odvratan.\nOvaj strip nije formatiran kao triler i mada su scene ispitivanja i istrage koje gledamo očigledno dramske inscenacije, autori očekuju da se vezujemo za likove i sa njima proživljavamo događaje samo koliko je potrebno da se kontekstualizuje ovaj slučaj. Massu je jedini lik za koga se može reći da ima nekakav ozbiljniji narativni luk, gde se suočava sa iskušenjima koja mora prevazići i u sebi pronaći i snagu da pređe preko ne samo psiholoških trauma već i osramoćenja koje će doživeti posle ulaska saveznika u Pariz kada bude proglašen kolaboracionistom i otpušten iz policije. Jodkum je drugi lik koga delimično pratimo ali njegove scene su tu više da uokvire tu atmosferu nacističke dekadencije i nehumanosti koja čini jak kontrast Petiotovom ubijanju iz strasti.\nNi sam Petiot nije prisutan na prevelikom broju stranica jer se dobar deo stripa skriva od policije a umesto čoveka, mi čitamo o legendi koja se o njemu ispreda. Petiot je pre hapšenja dobio nadimke poput „Docteur Satan“ i gomile glasina o tome ko je on zapravo i šta zaista radi. Strip nam pokazuje i kombinaciju dokumentarističkih scena koje se tiču Petiotove prošlosti a iz kojih posredno i neposredno dobijamo elemente za portret psihopate što je u životu i mučio životinje, ali se i bavio finansijskim prevarama, donosio pornografske crteže u osnovnu školu itd. Sam Petiot čak i dok se skriva ne može da odoli a da malo ne provocira policiju, lično isporučujući pismo Massuu u kome o sebi govori kao o nevinom čoveku i patrioti koji radi za stvar oslobođenja.\nHapšenje se na kraju događa najviše zahvaljujući Massuovoj istrazi, bez obzira što je on udaljen sa slučaja, ali finalno poglavlje priče o Petiotu je možda i najšokantnije i dobro podsećanje na zarazni šarm elokventnih psihopata koji ne haju za građanske forme jer sebe stavljaju – eksplicitno ili implicitno – iznad njih. Ovo je svakako u meni trigerovalo i podsećanje da aktuelna geopolitička situacija u svetu i kod nas u velikoj meri reflektuje činjenicu da se kolektivno nismo imunizovali od simpatija pa i idolatrije spram ljudi koji se predstavljaju kao harizmatični likovi što ne igraju po tuđim pravilima iako su, često, u pitanju puki zločinci.\nKonkretno, Petiot je tokom suđenja izvodio predstavu u kojoj je vrlo narcisistički uživao, predstavljajući sebe kao nedužnog borca za „našu stvar“, tvrdeći da je ubijao samo Nemce i neprijatelje Francuske i da su tela pronađena u podrumu kuće koju je iznajmljivao tu bila kada je on u nju došao, ali da je pretpostavio da su u pitanju kolaboracionisti koje je ubio pokret otpora. Suđenje je onda u dobroj meri zavisilo od pokazivanja da Petiot nije imao veze sa otporom – jer je zabrinjavajuće veliki deo javnosti smatrao da je u pitanju zaista nedužan čovek čiji šarm i elokvencija nekako dokazuju da je sve što kaže istina – i dokazivanja da je veliki broj ljudi koje je ubio prvo Petiotu doneo značajne sume novca sa pretpostavkom da će im zauzvrat biti obezbeđeno prebacivanje na sigurno. Doktor se podsmevao tužiocu, na zabavu publike u sudnici što strip vrlo uspešno pokazuje, a njegov advokat je insistirao da su mnoge od njegovih žrtava žive zdrave i da žive pod lažnim imenima u Južnoj Americi. Naravno, ovo na kraju nije prošlo pa poslednja strana pokazuje i dalje prkosnog Petiota kako biva pogubljen 25 Maja 1946. godine na način koji podseća da je pomalo šokantna praksa odsecanja glava osuđenicima na smrt giljotinom bila živa i zdrava toliko skoro u našoj istoriji.\nNije ovo strip koji dramatično menja našu percepciju serijskih ubica niti odlazi u neke nove i neviđene spekulacije o njihoj psihologiji, motivacijama, emocijama, ali jeste jedna dobro istražena i umešno urađena fikcionalizacija dokumentarističkog materijala koja se ne gubi u melodrami i žanrovskim tropima a da nam ipak prikazuje likove kao spretno žanrovski sažete elemente narativa koji ne pretenduje da govori o misterijama ili da čitaocu pruža saspens. The Butcher of Paris je prijatno lišen tih „senzacionalističkih“ dimenzija analize života i rada serijskih ubica sa jednim odmerenim pristupom činjenicama i njihovom uokvirivanju u narativu koji je informativan, empatičan ali ne eksploatacijski.\nKotzov crtež je, kako sam rekao, veoma funkcionalan sa odličnim prikazom epohe i likova koji imaju pravi odnos „realističnog“ i blago žanrovski prenaglašenog. Kotz ne crta „lepo“ – sve je puno izlomljenih linija i oštrih uglova – ali su mu slike jasne, čiste, energične kada treba a naracija odlična sa kvalitetnim kadriranjem, jasnim postavkama i razrešenjima scena, i dobrim vladanjem tempom. Iako mi se čini da bi njegovi jasni, oštri tuševi bili odlični i u crno-beloj verziji, kolor Jasona Wordiea u mnogome oplemenjuje table i daje im dinamičnost koju ne biste nužno očekivali od ovakvog stripa, spasavajući ga od klišeiziranog mračnjaštva pripovesti o serijskom ubici. Leterer Troy Peteri uglavnom se trudi da ne zaklanja crtež više nego što je neophodno i profesionalno, diskretno, što se kaže „iz pozadine“ obavlja svoj posao dajući nam jasne i čiste dijaloge koji se čitaju bez napora.\nGeneralno, The Butcher of Paris je strip koji ne treba da donese saspens i uzbuđenje kakve dobijamo od „normalnog“ žanra ali istovremeno nije ni puki dokumentarac. Tretirajući svoj materijal sa poštovanjem ali i spretno fikcionalizujući i sažimajući kada je to potrebno, on nam donosi priču koja je zanimljiva, pa i uzbudljiva pre svega na intelektualnom planu a koji je i dalje onaj gde ne uspevamo da zaista „shvatimo“ serijske ubice. Možda ovaj strip, demonstrirajući još jednom da Dark Horse ima možda najbolje uredničke i produkcijske kapacitete u trenutnom američkom izdavaštvu, pomogne da se malo približimo tom shvatanju.\nOznačeno dark horse, dean kotz, jason wordie, Marcel Petiot, stephanie phillips, strip, Stripovi, Troy PeteriPostavite komentar


Trka - Blic Online\nTRKE MOTOKULTIVATORA Urenebsan snimak dva vozila sa beogradskog bulevara NASMEJAĆE VAS DO SUZA\nUrnebesan snimak na kome se vide dva motokultivatora koja se trkaju jednim beogradskim bulevarom osvanuo je na društvenim mrežama i izazvao lavinu duhovitih komentara.\nZovu je URAGANKA: Kada je počela da trči imala je 100 godina, u 105. je oborila svetski rekord i kaže "Ma, mogla sam bolje"\nKao i svi vrhunski sportisti, Džulija "Uraganka" Hokins, uprkos tome što ima 105 godina i oboren svetski rekord na sto metara na Igrama seniora u Luizijani prethodnog vikenda, smatra da "uvek može bolje".\nOko 30.000 učesnika u nedelju je trčalo ulicama Njujorka na 50. godišnjem maratonu. Iako nisu zauzeli nijedno od prva tri mesta, tri muškarca proglašena su apsolutnim pobednicima trke.\nHeroine dm Ženske trke: Žene sa invaliditetom bile su ravnopravne učesnice trke duge 7,7 kilometara, koju su organizovali Beogradski maraton i naslovni sponzor, kompanija dm drogerie markt\nDa prepreke ne postoje i da je potrebna dobra volja, pokazale su nam ovog vikenda heroine dm Ženske trke. Reč je o 50 hrabrih žena koje imaju različite oblike invaliditeta i koje su zajedno prešle stazu dugu 7,7 kilometara, koliko i iznosi ceo krug oko Ade Ciganlije.\nSuprugu na leđa, pa trk do cilja kroz vodu i blato: Mađari oživeli takmičenje koje potiče iz perioda Vikinga\nPrethodnog vikenda više od 40 muževa iz Mađarske trčalo je sa svojim ženama na leđima, pokušavajući da preko nepristupačnog terena stigne do cilja, a sve u okviru interesantnog nacionalnog takmičenja u - nošenju supruga.\nPRODATI SVI KILOMETRI Završena humanitarna trka za Marka Vučkovića kojem je neophodna TRANSPLATACIJA BUBREGA\nGrupa entuzijasta, sportista i rekreativaca iz Gacka i Bileće istrčala je danas "Trku za zdravlje Marka Vučkovića iz Bileće", u okviru koje su prodajom kilometara do sada prikupili 800 evra za Vučkovićevu transplantaciju bubrega u Bjelorusiji za šta je potrebno 70.000 evra.\nSud u Pakistanu oslobodio je magarca koji je bio pritvoren zbog 'umešanosti' u slučaj ilegalnog kockanja, a u sklopu istog slučaja policija je uhapsila osmoricu muškaraca otkrivši da su na jugu zemlje organizovali ilegalnu trku magaraca, kladeći se da životinja u 40 sekundi može pretrčati 600 metara.\nOd 10 do 84, bio je je raspon godina najmlađe i najstarijeg učesnika ovogodišnjeg trećeg po redu "Zimskog noćnog polumaratona", sinoć održanog u Beogradu, a na kojem je ukupno učestvovalo 809 takmičarki i takmičara.


Genijalna koreografija Zvezdinih navijača, gosti odgovorili bakljadom! - Sportske.net\nLazić za istoriju\nKapiten Crvene zvezde mts Branko Lazić postao je košarkaš sa najviše trofeja u istoriji ovog kluba. Najnovija titula prvaka Srbije je njegov 11. trofej od dolaska u Zvezdu.\nGenijalna koreografija Zvezdinih navijača, gosti odgovorili bakljadom!\nPočeo je jedan od najvažnijih mečeva u novijoj Zvezdinoj istoriji, a mi vam prenosimo detalje sa lica mesta.\nOvako izgledaju tribine stadiona "Rajko Mitić" sat vremena pre utakmice!Navijači Kelna stigli na "Marakanu" u velikom brojuBambi za "Sportske" - Zbog čega Zvezda ne sme lako da otpiše njegov bivši klub?!Navijači Kelna "okupirali" centar BeogradaPropisi su propisi, Keln zvao UEFA sa granice!\nCrvena Zvezda je u okviru šesto kola grupne faze Lige Evrope dočekala nemački Keln, u susretu koji će odlučiti o tome ko će u narednu fazu takmičenja.\nVicešampion Srbije nije prezimeo u Evropi četvrt veka, pa bi pobeda večeras i plasman u nokaut fazu Lige Evrope imali veliki značaj za "crveno-bele".\nPre utakmice su ulice srpske prestonice bila preplavnjene navijačima, tribine "Rajka Mitića" bile su popunjene i sat vremena pre početka susreta, a "Delije" su napravile i veoma interesantnu koreografiju na severnoj tribini.\nU pitanju je Žika Pavlović, poznati lik iz srpske kinematografije, koji tumači Dragomir Bojanić Gidra i njegova čuvena rečenica. U prilogu pogledajte o čemu je reč, a samo ćemo vam reći da je FK Keln poznati i pod nadimkom "Jarčevi".\nGostujući navijači, kojih ima oko pet hiljada, na samom startu napravili su veliku bakljadu, a kako je to izgledalo pogledajte u prilogu.\nHrvati o tragediji na 'Marakani': "Bilo je svega u Beogradu..."\nDžajin govor i šampanjac - Ovako je Zvezda obeležila "crveno slovo"\nOvo su gradovi gde se igra najbolji fudbal u Evropi, gde je Beograd?\nBravo, Delije! Zvezda najgledanija u LE!\nDobio je istorijske aplauze i istakao: "Baka bi bila ponosna na mene"


OD SJEVERNE KOREJE ZATRAŽENO OBUSTAVLJANJE NUKLEARNOG PROGRAMA - Index.hr\nOD SJEVERNE KOREJE ZATRAŽENO OBUSTAVLJANJE NUKLEARNOG PROGRAMA\nSjeverna Koreja je drugog dana višestranih pregovora u četvrtak u Pekingu podvrgnuta pritisku da obustavi razvoj svog nuklearnog programa u zamjenu za gospodarsku pomoć, ali na razgovorima zapravo nije postignut gotovo nikakav napredak.\nPokazatelj slabih nada u postizanje napretka u drugom krugu pregovora o traženju rješenja sjevernokorejske nuklearne krize izjava je jednog diplomata koji je rekao da su razgovori u četvrtak završili "bez ozbiljnijih komplikacija".\nDužnosnici su rekli da se za četvrtak poslije podne planiraju dodatni razgovori, a pregovori se nastavljaju u petak i mogli bi se produžiti duže od predviđenog, čak i ako ne bude značajnijih postignuća, rekli su dužnosnici.\nNa pregovorima u glavnom kineskome gradu sudjeluju predstavnici SAD-a, Sjeverne i Južne Koreje, Japana, Rusije i Kine. Pregovorači iz šest zemalja pokušavaju riješiti krizu na Korejskom poluotoku koja je počela u listopadu 2002. godine kada su američki dužnosnici objavili da je Pjongjang priznao da razvija programe za izradu nuklearnog oružja.


Srbobran: Najavljen protest zbog radova NIS-a | Autonomija\nSrbobran: Najavljen protest zbog radova NIS-a\n"Za nas ovde u takvim uslovima nema života"\nGrupa građana iz Srbobrana najavila je za sutra protest, zbog nezadovoljstva radovima koje Naftna industrija Srbije (NIS) izvodi na teritoriji te opštine.\nOrganizatorka protesta Andrijana Milošev rekla je da će se građani sutra okupiti ispred kuće u Ulici Miloša Obilića 126, gde je ujedno i ulaz u bušotinu NIS-a.\n„Održaćemo miran protest i zahtevamo da nam se obrati neko iz Ministarstva rudarastva i energetike, jer nas ignorišu već godinu dana“, rekla je Milošev.\nOna je dodala i da građanima u Srbobranu smetaju teške mašine i kamioni NIS-a, kao i celodnevni radovi.\n„Mir nam je ugrožen tokom celog dana i cele noći, jer oni rade 24 sata. Dižu buku, prašinu, ugrožavaju bezbednost u saobraćaju. Za nas ovde u takvim uslovima nema života“, objasnila je organizatorka protesta.\nPrema njenim rečima, građani su pokušali da razgovaraju i sa predstavnicima NIS-a, ali im je iz te kompanije poručeno da mogu samo da ih tuže.\n„Tražimo ili da proglase to ili industrijskom zonom, pa da nas isele odavde, ili da NIS prestane sa radovima“, poručila je Milošev.\nKako je navela, građani su se obratili i predsedniku opštine, koji im je odgovorio da je uradio sve što je u njegovoj moći, kao i instituciji Pokrajinskog ombudsmana, gde im je rečeno da nemaju ingerencije za rešavanje njihovih problema.


Vijeće ministara BiH o aktualnoj situaciji nakon poplava\nVijeće ministara Bosne i Hercegovine danas će ponovo razmatrati aktuelnu situaciju nastalu nakon majskih poplava u Bosni i Hercegovini.\nNa prethodnoj sjednici Vijeće ministara BiH je zaključilo da se prije održavanja donatorske konferencije u Bruxellesu organizira sastanak s entitetskim premijerima i utvrde prioritetni projekti pomoći poplavljenim područjima.\nZadužena je Interresorna radna grupa da ubrza rad na izradi kriterija za raspodjelu pomoći i da o tome na narednoj sjednici izvijesti Vijeće ministara BiH.\nMinistri bi danas trebali razmatrati i Izvještaj o radu Koordinacionog tijela Bosne i Hercegovine za zaštitu i spašavanje od prirodnih ili drugih nesreća u BiH.\nZamjenik ministra sigurnosti BiH Mladen Ćavar podsjetio je nakon prošle sjednice Vijeća ministara da je u radu Koordinacijskog tijela bilo određenih problema, ali sve ono što Koordinacijsko tijelo nije moglo uraditi preuzelo je Ministarstvo sigurnosti BiH. Koordinacijski tim čini 21 član, od kojeg devet članova dolazi iz Vijeća ministara, po pet iz oba entiteta i dva člana iz Brčko Distrikta,\nNa dnevnom redu su i nacrti zakona o izmjenama i dopunama Zakona o budžetu institucija BiH i međunarodnih obaveza BiH i o izmjenama i dopunama Zakona o platama i drugim naknadama u sudskim i tužilačkim institucijama na nivou BiH.\nPredviđeno je I razmatranje Nacrta zakona o carinskoj politici u Bosni i Hercegovini čiji je predlagač Ministarstvo vanjske trgovine i ekonomskih odnosa BiH.\nPrijedlog odluke o odobravanju sredstava Organizacionom odboru za obilježavanje 19. godišnjice stradanja u Srebrenici “Sigurne zone UN-a” što je prijedlog Ministarstva za ljudska prava i izbjeglice BiH također je na dnevnom redu sjednice.\nTrebali bi biti razmatrani i prijedlozi mišljenja o Prijedlogu zakona o neradnim danima u vrijeme vjerskih praznika i o Prijedlogu zakona o dopuni Krivičnog zakona BiH.


Direktor Kancelarije za KiM čestitao predsedniku opštine Gračanica Dan opštine\nSeptembar 20, 2019 21:23\nDirektor Kancelarije za Kosovo i Metohiju Marko Đurić uputio je čestitku predsedniku opštine Gračanica Srđanu Popoviću povodom Dana opštine.\nU ime Kancelarije za KiM i svoje ime, vama i svim žiteljima Gračanice čestitam Dan opštine i veliki pravoslavni praznik Malu Gospojinu, navodi Đurić u čestitki.\n„Gračanica, urbano, kulturno, duhovno i privredno središte na centralnom delu Kosova i Metohije, posvećeno čuva svoje viševekovno trajanje, satkano na temeljima svoje neprolazne istorijske slave.\nU novijoj istoriji, Gračanica sa svojim ekonomskim potencijalima i bogatom kulturnom baštinom, predstavlja zamajac opšteg razvoja srpskih sredina na KiM. Lokalne vlasti i Vlada Republike Srbije, zajedno, domaćinskim delovanjem i saradnjom, kreiraju i stvaraju uslove za dalji napredak vaše opštine i pokrajine u celini. Istrajnost u opredeljenju da intezivno razvijemo našu južnu pokrajinu je istinski interes svih Srba, ma gde oni živeli i mi ćemo ostati čvrsto posvećeni tom cilju“, ističe se u čestitki direktora Kancelarije za KiM.\nOn je naglasio da mudrom i odgovornom politikom, moramo doprineti stvaranju uslova za zajednički život Srba i Albanaca na Kosovu i Metohiji, jer je to jedini zalog mirai prosperiteta u svakom smislu.\n„I zato, budimo uvek ponosni na svoju istoriju i vekovnu ukorenjenost na ovim prostorima, ali pre svega okrenuti evropskoj budućnosti i stvaranju uslova za kvalitetniji i dostojanstveniji život naših ljudi na KiM.\nŽelim vam, da čuvajući svoj nacionalni ponos i identitet, kao i do sada, budete otvorena sredina u kojoj će sa dobrodošlicom biti dočekani svi ljudi dobre volje i dobrih namera. Srećan vam Dan opštine!“, kaže se u čestitki direktora Kancelarije za KiM Marka Đurića upućene predsedniku opštine Gračanica Srđanu Popoviću povodom Dana opštine.\nKiMĐurićKancelarija za KiMGračanicaDan opštine\nDuhanaj: Kurti neće otići bez nasilnog scenarija 5\nElek: Povređeni radnik u stabilnom ali vrlo ozbiljnom stanju nakon teških povreda 111\nHodžis: Ne odugovlačiti sa dijalogom, očekujem saradnju svih 7\nČović: Korona je pomogla da neki stave, a neki u političkom smislu skinu maske 24\nTači: Podneću ostavku ako Ustavni sud to zatraži 22


Na jubilarnoj 40. Beogradskoj nedelji mode nastupili su i studenti Modnog dizajna na Fakultetu digitalnih umetnosti Univerziteta Metropolitan, kao i njihova profesorka, docent Ana Vasiljević Čelar koja je predstavila svoju kolekciju „Limitless“ za jesen/zimu 2016/2017 u okviru programa autorska moda.\nStudenti četvrte godine u revijalnom delu Modne vinjete prikazali su kolekciju „Refleksija“ inspirisanu umetničkim pravcem Art Deco, saopštio je Univerzitet Metropoliten.\n„Jedan od najvažnijih elemenata na studijskim programima svih fakulteta Univerziteta Metropolitan jeste praktičan rad i povezivanje studenata sa kompanijama i organizacijama na tržištu. Nastupi na Beogradskoj nedelji mode su još jedna potvrda uspešnosti ovog pristupa“, kaže Ana Vasiljević Čelar.\nKako je navela, mladi talentovani modni dizajneri dobili su priliku da svoje radove predstave publici na Beogradskoj nedelji mode, ali i nekim od vodećih modnih stručnjaka iz naše zemlje.\n„Iz svog dugogodišnjeg iskustva, i kao autora u oblasti mode i kao profesora, znam da će nastup na našem najprestižnijem modnom događaju predstavljati dodatnu motivaciju i podsticaj za buduću profesionalnu karijeru naših studenata“, kaže Ana Vasiljević Čelar.\nKako je saopšteno, Ana Vasiljević Čelar redovno izlaže na Beogradskoj nedelji mode, a njene kolekcije su postale prepoznatljive i van granica naše zemlje, o čemu svedoče i brojni nastupi na revijama širom evrope.\nNjena kolekcija „Limitleš“ inspirisana je delima ruske avangarde 20. veka u kojima osnovu čine geometrijski elementi, precizne, ravne linije i čiste forme.\nKolekcija „Refleksije“ studenata Anje Plemić, Ivane Radić, Lenke Ilić, Ivane Vorguca, Janeth Barbosa i Florijana Karha istražuje spajanje modernog, glamuroznog i dinamičnog i vraća nas u vreme kada je nastao umetnički pravac Art Deco naglašavajući luksuz i odmerenost koje je diktiralo tadašnje vreme.